title: 2010/386/CFSP: Deċiżjoni tal-Kunsill 2010/386/PESK tat- 12 ta’ Lulju 2010 li taġġorna l-lista ta’ persuni, gruppi u entitajiet suġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu

text:
               13.7.2010

               MT

               Il-Ġurnal Uffiċjali tal-Unjoni Ewropea

               L 178/28

         DEĊIŻJONI TAL-KUNSILL 2010/386/PESK
   tat-12 ta’ Lulju 2010
   li taġġorna l-lista ta’ persuni, gruppi u entitajiet suġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fis-27 ta’ Diċembru 2001, il-Kunsill adotta l-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu (1).

               (2)

               Fit-22 ta’ Diċembru 2009, il-Kunsill adotta d-Deċiżjoni 2009/1004/PESK li taġġorna l-lista ta’ persuni, gruppi u entitajiet suġġetti għall-Artikoli 2, 3, u 4 tal-Pożizzjoni Komuni 2001/931/PESK (2).

               (3)

               F’konformità mal-Artikolu 1(6) tal-Pożizzjoni Komuni 2001/931/PESK, hu meħtieġ li ssir reviżjoni kompleta tal-lista ta’ persuni, gruppi u entitajiet li għalihom tapplika l-Pożizzjoni Komuni 2009/1004/PESK.

               (4)

               Din id-Deċiżjoni tistabbilixxi r-riżultat tar-reviżjoni li l-Kunsill għamel fir-rigward tal-persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK.

               (5)

               Il-Kunsill iddetermina li m’għadx hemm raġunijiet biex ċerti gruppi jinżammu fuq il-lista ta’ persuni, gruppi u entitajiet li għaliha tapplika l-Pożizzjoni Komuni 2001/931/PESK.

               (6)

               Il-Kunsill ikkonkluda li bl-eċċezzjoni tal-gruppi msemmija fil-premessa (5), il-persuni, il-gruppi u l-entitajiet l-oħra li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK kienu involuti f'atti terroristiċi fis-sens tal-Artikolu 1(2) u (3) tal-Pożizzjoni Komuni 2001/931/PESK, li ttieħdet deċiżjoni fir-rigward tagħhom minn awtorità kompetenti fis-sens tal-Artikolu 1(4) ta’ dik il-Pożizzjoni Komuni, u li huma għandhom ikomplu jkunu suġġetti għall-miżuri restrittivi speċifiċi previsti fiha.

               (7)

               Il-lista ta’ persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK għandha tkun aġġornata kif meħtieġ,

         ADOTTA DIN ID-DEĊIŻJONI:
   Artikolu 1
   Il-lista ta’ persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK għandha tkun dik stabbilita fl-Anness ma’ din id-Deċiżjoni.
   Artikolu 2
   Id-Deċiżjoni 2009/1004/PESK hija b'dan imħassra.
   Artikolu 3
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, it-12 ta’ Lulju 2010.

            Għall-Kunsill

            Il-President

         S. LARUELLE

      (1)  ĠU L 344, 28.12.2001, p. 93.

      (2)  ĠU L 346, 23.12.2009, p. 58.

      ANNESS

         LISTA TA’ PERSUNI, GRUPPI U ENTITAJIET IMSEMMIJA FL-ARTIKOLU 1

      1.   PERSUNI

                  1.

                  ABOU, Rabah Naami (magħruf ukoll bħala Naami Hamza; magħruf ukoll bħala Mihoubi Faycal; magħruf ukoll bħala Fellah Ahmed; magħruf ukoll bħala Dafri Rèmi Lahdi) imwieled fl-1.2.1966 f’Alġeri (l-Alġerija) (Membru ta’ “al-Takfir” u “al- Hijra”)

                  2.

                  ABOUD, Maisi (magħruf ukoll bħala l-Abderrahmane Svizzeru) imwieled fis- 17.10.1964 f’Alġeri (l-Alġerija) (Membru ta’ “al-Takfir” u “al-Hijra”)

                  3.

                  AL-MUGHASSIL, Ahmad Ibrahim (magħruf ukoll bħala ABU OMRAN; magħruf ukoll bħala AL-MUGHASSIL, Ahmed Ibrahim) imwieled fis-26.6.1967 f’Qatif-Bab al Shamal (Arabja Sawdita); ċittadin tal-Arabja Sawdita

                  4.

                  AL-NASSER, Abdelkarim Hussein Mohamed, imwieled f'Al Ihsa (l-Arabja Sawdita); ċittadin ta' Arabja Sawdita

                  5.

                  AL YACOUB, Ibrahim Salih Mohammed, imwieled fis-16.10.1966 f’Tarut, l-Arabja Sawdita; ċittadin tal-Arabja Sawdita

                  6.

                  ARIOUA, Kamel (magħruf ukoll bħala Lamine Kamel) imwieled fit-18.8.1969 f’Kostantin (l-Alġerija) (Membru ta’ “al-Takfir” u “al-Hijra”)

                  7.

                  ASLI, Mohamed (magħruf ukoll bħala Dahmane Mohamed) imwieled fit-13.5.1975 f’Ain Taya (l-Alġerija) (Membru ta’ “al-Takfir” u “al-Hijra”)

                  8.

                  ASLI, Rabah imwieled fit-13.5.1975 f’Ain Taya (l-Alġerija) (Membru ta’ “al-Takfir” u “al-Hijra”)

                  9.

                  ATWA, Ali (magħruf ukoll bħala BOUSLIM, Ammar Mansour; magħruf ukoll bħala SALIM, Hassan Rostom), il-Libanu, imwieled fl-1960 fil-Libanu; ċittadin tal-Libanu

                  10.

                  BOUYERI, Mohammed (magħruf ukoll bħala Abu ZUBAIR; magħruf ukoll bħala SOBIAR; magħruf ukoll bħala Abu ZOUBAIR), imwieled fit-08.3.1978 f’Amsterdam (l-Olanda) (Membru tal-“Hofstadgroep”)

                  11.

                  DARIB, Noureddine (magħruf ukoll bħala Carreto; magħruf ukoll bħala Zitoun Mourad) imwieled fl-1.2.1972 fl-Alġerija (Membru ta’ “al-Takfir” u “al-Hijra”)

                  12.

                  DJABALI, Abderrahmane (magħruf ukoll bħala Touil) imwieled fl-01.6.1970 fl- Alġerija (Membru ta’ “al-Takfir” u “al-Hijra”)

                  13.

                  EL FATMI, Nouredine (magħruf ukoll bħala Nouriddin EL FATMI; magħruf ukoll bħala Nouriddine EL FATMI; magħruf ukoll bħala Noureddine EL FATMI; magħruf ukoll bħala Abu AL KA’E KA’E; magħruf ukoll bħala Abu QAE QAE; magħruf ukoll bħala FOUAD; magħruf ukoll bħala FZAD; magħruf ukoll bħala Nabil EL FATMI; magħruf ukoll bħala Ben MOHAMMED; magħruf ukoll bħala Ben Mohand BEN LARBI; magħruf ukoll bħala Ben Driss Muhand IBN LARBI; magħruf ukoll bħala Abu TAHAR; magħruf ukoll bħala EGGIE), imwieled fil-15.8.1982 f’Midar (il-Marokk), Nru tal-passaport (il-Marokk) N829139 (Membru tal-“Hofstadgroep”)

                  14.

                  EL-HOORIE, Ali Saed Bin Ali (magħruf ukoll bħala AL-HOURI, Ali Saed Bin Ali; magħruf ukoll bħala EL-HOURI, Ali Saed Bin Ali) imwieled fl-10.7.1965 jew il- 11.7.1965 f'El Dibabiya, (l-Arabja Sawdita); ċittadin tal-Arabja Sawdita

                  15.

                  FAHAS, Sofiane Yacine, imwielda fl-10.9.1971 f’Alġeri (l-Alġerija) (Membru ta’“al-Takfir” u “al-Hijra”

                  16.

                  IZZ-AL-DIN, Hasan (magħruf ukoll bħala GARBAYA, AHMED; magħruf ukoll bħala SA-ID; magħruf ukoll bħala SALWWAN, Samir), il-Libanu, imwieled fl-1963 fil- Libanu, ċittadin tal-Libanu

                  17.

                  MOHAMMED, Khalid Shaikh (magħruf ukoll bħala ALI, Salem; magħruf ukoll bħala BIN KHALID, Fahd Bin Adballah; magħruf ukoll bħala HENIN, Ashraf Refaat Nabith; magħruf ukoll bħala WADOOD, Khalid Adbul) imwieled fl-14.4.1965 jew fl-1.3.1964 fil-Pakistan, passaport Nru 488555

                  18.

                  MOKTARI, Fateh (magħruf ukoll bħala Ferdi Omar) imwieled fis-26.12.1974 f’Hussein Dey (l-Alġerija) (Membru ta’ “al-Takfir” u “al-Hijra”)

                  19.

                  NOUARA, Farid imwieled fil-25.11.1973 f’Alġeri (l-Alġerija) (Membru ta’ “al-Takfir” u “al-Hijra”)

                  20.

                  RESSOUS, Hoari (magħruf ukoll bħala Hallasa Farid) imwieled fil-11.9.1968 f’Alġeri (l-Alġerija) (Membru ta’ “al-Takfir” u “al-Hijra”)

                  21.

                  SEDKAOUI, Noureddine (magħruf ukoll bħala Nounou) imwieled fit-23.6.1963 f’Alġeri (l-Alġerija) (Membru ta’ “al-Takfir” u “al-Hijra”)

                  22.

                  SELMANI, Abdelghani (magħruf ukoll bħala Gano) imwieled fl-14.6.1974 f’Alġeri (l- Alġerija) (Membru ta’ “al-Takfir” u “al-Hijra”)

                  23.

                  SENOUCI, Sofiane imwielda fil-15.4.1971 f’Hussein Dey (l-Alġerija) (Membru ta’“al-Takfir” u “al-Hijra”)

                  24.

                  TINGUALI, Mohammed (magħruf ukoll bħala Mouh di Kouba) imwieled fil- 21.4.1964 fi Blida (l-Alġerija) (Membru ta’ “al-Takfir” u “al-Hijra”)

                  25.

                  WALTERS, Jason Theodore James (magħruf ukoll bħala Abdullah; magħruf ukoll bħala David), imwieled fis-6.3.1985 f’Amersfoort (l-Olanda), Nru tal-passaport (l- Olanda) NE8146378 (Membru tal-“Hofstadgroep”)

            2.   GRUPPI U ENTITAJIIET

                  1.

                  L-Organizzazzjoni Abu Nidal (“ANO”), (magħrufa ukoll bħala l-“Kunsill Rivoluzzjonarju ta’ Fatah”, il-“Brigati Rivoluzzjonarji Għarab”, “Settembru l- Iswed”, u l-“Organizzazzjoni Rivoluzzjonarja tal-Musulmani Soċjalisti”)

                  2.

                  “Il-Brigata tal-Martri ta’ Al-Aqsa”

                  3.

                  “Al-Aqsa e.V.”

                  4.

                  “Al-Takfir” u “Al-Hijra”

                  5.

                  “Aum Shinrikyo” (magħruf ukoll bħala “AUM”, magħruf ukoll bħala “Aum Verita Suprema,” magħruf ukoll bħala “Aleph”)

                  6.

                  “Babbar Khalsa”

                  7.

                  Il-“Partit Komunista tal-Filippini”, inkluż “l-Armata l-Ġdida tal-Poplu” - “NPA”, il-Filippini

                  8.

                  “Gama'a al-Islamiyya” (“Grupp Islamiku”), (magħruf ukoll bħala “Al-Gama'a al-Islamiyya” - “IG”) “İslami Büyük Doğu Akıncılar Cephesi”“IBDA-C”(Il-Front Kbir Islamiku tal- Ġellieda tal-Lvant)

                  9.

                  “İslami Büyük Doğu Akıncılar Cephesi” - “IBDA-C” (“Great Islamic Eastern Warriors Front”)

                  10.

                  “Hamas” (inkluż “Hamas-Izz al-Din al-Qassem”)

                  11.

                  “Hizbul Mujahideen” (“HM”)

                  12.

                  “Hofstadgroep”

                  13.

                  Il-“Fondazzjoni ta' l-Art Imqaddsa għas-Soljev u l-Iżvilupp”

                  14.

                  Il-“Federazzjoni Internazzjonali taż-Żgħażagħ Sikh” (“ISYF”)

                  15.

                  Il-“Forza Khalistan Zindabad” (“KZF”)

                  16.

                  Il-“Partit tal-Ħaddiema tal-Kurdistan” (“PKK”), (magħruf ukoll bħala “KADEK”; magħruf ukoll bħala “KONGRA-GEL”)

                  17.

                  “Tigri għal-Liberazzjoni ta' Tamil Eelam” (“LTTE”)

                  18.

                  L-“Armata għal-Liberazzjoni Nazzjonali” (“Ejército de Liberación Nacional”)

                  19.

                  Il-“Jihad Islamika Palestinjana” (“PIJ”)

                  20.

                  Il-“Front Popolari għal-Liberazzjoni tal-Palestina” (“PFLP”)

                  21.

                  Il-“Front Popolari għal-Liberazzjoni tal-Palestina - Kmand Ġenerali”, (magħruf ukoll bħala “PFLP - Kmand Ġenerali”)

                  22.

                  “Fuerzas armadas revolucionarias de Colombia”“Il-Forzi Armati Rivoluzzjonarji tal-Kolombja” (“FARC”)

                  23.

                  “Devrimci Halk Kurtuluș Partisi-Cephesi”“L-Armata/Il-Front/Il-Partit Rivoluzzjonarju/a għal-Liberazzjoni tal-Poplu” (“DHKP/C”), (magħruf ukoll bħala “Devrimci Sol” (“Xellug Rivoluzzjonarju”), “Dev Sol”)

                  24.

                  It-“Triq li Tiddi” (SL) (“Sendero Luminoso”)

                  25.

                  “Stichting Al Aqsa” (magħruf ukoll bħala “Stichting Al Aqsa Nederland”, magħruf ukoll bħala “Al Aqsa Nederland”)

                  26.

                  “TAK” - “Teyrbazen Azadiya Kurdistan”, magħruf ukoll bħala l-“Kurdistan Freedom Falcons”, il-“Kurdistan Freedom Hawks”

                  27.

                  Il-“Forzi/Grupp Magħqud(a) għad-Difiża Leġittima tal-Kolombja” (“AUC”) (“Autodefensas Unidas de Colombia”)


title: Deċiżjoni tal-Kumitat Politiku u ta' Sigurtà (PESK) 2016/49 tas-7 ta' Jannar 2016 dwar il-ħatra tal-Kap tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine) (EUAM UKRAINE/1/2016)

text:
               19.1.2016

               MT

               Il-Ġurnal Uffiċjali tal-Unjoni Ewropea

               L 12/47

         DEĊIŻJONI TAL-KUMITAT POLITIKU U TA' SIGURTÀ (PESK) 2016/49
   tas-7 ta' Jannar 2016
   dwar il-ħatra tal-Kap tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine) (EUAM UKRAINE/1/2016)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2014/486/PESK tat-22 ta' Lulju 2014 dwar il-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine) (1), u b'mod partikolari l-Artikolu 7(1) tagħha,
   Billi:

               (1)

               Skont id-Deċiżjoni 2014/486/PESK, il-Kumitat Politiku u ta' Sigurtà (KPS) huwa awtorizzat, f'konformità mat-tielet paragrafu tal-Artikolu 38 tat-Trattat, jieħu d-deċiżjonijiet rilevanti dwar il-kontroll politiku u t-tmexxija strateġika tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine), inkluża d-deċiżjoni li jinħatar Kap tal-Missjoni.

               (2)

               Fit-23 ta' Lulju 2015, il-KPS adotta d-Deċiżjoni (PESK) 2015/1496 (2) li testendi l-mandat tas-Sur Kálmán MIZSEI bħala Kap tal-Missjoni EUAM Ukraine sat-30 ta' Novembru 2015.

               (3)

               Fit-18 ta' Diċembru 2015, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet il-ħatra tas-Sur Kęstutis LANČINSKAS bħala l-Kap tal-missjoni ta' EUAM Ukraine,

         ADOTTA DIN ID-DEĊIŻJONI:
   Artikolu 1
   Is-Sur Kęstutis LANČINSKAS huwa b'dan maħtur Kap tal-Missjoni tal-Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine) mill-1 ta' Frar 2016 sal-31 ta' Jannar 2017.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-7 ta' Jannar 2016.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 217, 23.7.2014, p. 42.

      (2)  Id-Deċiżjoni tal-Kumitat Politiku u ta' Sigurtà (PESK) 2015/1496 tat-23 ta' Lulju 2015 li testendi l-mandat tal-Kap tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine) (EUAM UKRAINE/3/2015), (ĠU L 233, 5.9.2015, p. 7).


title: Deċiżjoni tal-Kunsill (PESK) 2016/993 tal-20 ta' Ġunju 2016 li temenda d-Deċiżjoni (PESK) 2015/778 dwar operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA)

text:
               21.6.2016

               MT

               Il-Ġurnal Uffiċjali tal-Unjoni Ewropea

               L 162/18

         DEĊIŻJONI TAL-KUNSILL (PESK) 2016/993
   tal-20 ta' Ġunju 2016
   li temenda d-Deċiżjoni (PESK) 2015/778 dwar operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-18 ta' Mejju 2015, il-Kunsill adotta d-Deċiżjoni (PESK) 2015/778 (1).

               (2)

               Fit-23 ta' Mejju 2016, il-Kunsill, fil-konklużjonijiet tiegħu dwar l-EUNAVFOR MED operazzjoni SOPHIA, laqa' r-rieda espressa mill-President tal-Kunsill Presidenzjali tal-Gvern Libjan ta' Kunsens Nazzjonali li jikkoopera mal-Unjoni abbażi ta' dawk il-konklużjonijiet, aċċetta li jestendi l-mandat tal-EUNAVFOR MED operazzjoni SOPHIA b'sena u, filwaqt li jinżamm il-fokus fuq il-mandat prinċipali tagħha, li jżid żewġ kompiti ta' sostenn ulterjuri:

                           —

                           tisħiħ tal-kapaċitajiet u taħriġ ta', u l-kondiviżjoni ta' informazzjoni ma', il-Gwardja Kostali u l-Flotta Navali Libjani, abbażi ta' talba mill-awtoritajiet Libjani leġittimi filwaqt li jittieħed kont tal-ħtieġa għal sjieda Libjana;

                           —

                           kontribut għall-kondiviżjoni ta' informazzjoni, kif ukoll l-implimentazzjoni tal-embargo tal-armi tan-NU fl-ibħra miftuħa 'l barra mill-kosta tal-Libja abbażi ta' Riżoluzzjoni ġdida tal-Kunsill tas-Sigutà tan-NU.

               (3)

               Il-Kunsill tas-Sigurtà tan-Nazzjonijiet Uniti impona, immodifika u afferma mill-ġdid embargo tal-armi fuq il-Libja permezz tar-Riżoluzzjonijiet tiegħu (UNSCR) 1970 (2011), 1973 (2011), 2009 (2011), 2040 (2012), 2095 (2013), 2144 (2014), 2174 (2014), 2213 (2015), 2214 (2015) u 2278 (2016).

               (4)

               Fl-14 ta' Ġunju 2016, il-Kunsill tas-Sigurtà tan-NU adotta r-Riżoluzzjoni UNSCR 2292 (2016) dwar l-embargo tal-armi fuq il-Libja filwaqt li esprima b'mod partikolari t-tħassib tiegħu li s-sitwazzjoni fil-Libja qed tiħżien bil-kuntrabandu ta' armi illegali u materjal relatat.

               (5)

               Il-Kunsill jemfasizza l-urġenza għall-bidu tal-implimentazzjoni operazzjonali taż-żewġ kompiti ta' sostenn qabel it-tmiem tal-mandat inizjali tal-EUNAVFOR MED operazzjoni SOPHIA.

               (6)

               Id-Deċiżjoni (PESK) 2015/778 għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni (PESK) 2015/778 hija emendata kif ġej:

               (1)

               L-Artikolu 1(1) huwa sostitwit minn dan li ġej:
               “1.   L-Unjoni għandha tmexxi operazzjoni militari ta' maniġġar ta' kriżi li tikkontribwixxi biex tisfratta l-mudell kummerċjali tan-netwerks ta' faċilitazzjoni ta' dħul klandestin u traffikar ta' bnedmin fin-Nofsinhar tal-Mediterran Ċentrali (EUNAVFORMED operazzjoni SOPHIA), billi twettaq sforzi sistematiċi għall-identifikazzjoni, il-qbid u r-rimi ta' bastimenti u assi użati jew suspettati li qed jintużaw mill-faċilitaturi tad-dħul klandestin u mit-traffikanti, f'konformità mad-dritt internazzjonali applikabbli, inkluż l-UNCLOS u kwalunkwe Riżoluzzjoni tal-Kunsill tas-Sigurtà tan-NU. Għal dak il-għan, l-EUNAVFOR MED operazzjoni SOPHIA għandha tipprovdi wkoll taħriġ lill-Gwardja Kostali u l-Flotta Navali Libjani. Barra minn hekk, l-operazzjoni għandha tikkontribwixxi għall-prevenzjoni tat-traffikar tal-armi fiż-żona tal-operazzjoni miftiehma tagħha f'konformità mal-UNSCR 1970 (2011) u Riżoluzzjonijiet sussegwenti dwar l-embargo tal-armi fuq il-Libja, inkluż UNSCR 2292 (2016).”;

               (2)

               Fl-Artikolu 2(2), l-ewwel sentenza hija sostitwita minn dan li ġej:
               “Fir-rigward tal-kompiti prinċipali tagħha relattivament għall-faċilitazzjoni ta' dħul klandestin u t-traffikar tal-bnedmin, l-EUNAVFOR MED operazzjoni SOPHIA għandha titmexxa f'fażijiet sekwenzjali, u f'konformità mar-rekwiżiti tad-dritt internazzjonali.”;

               (3)

               Jiddaħħlu l-Artikoli li ġejjin:
               “Artikolu 2a
               Tisħiħ tal-kapaċitajiet u taħriġ tal-Gwardja Kostali u l-Flotta Navali Libjani
               1.   Bħala kompitu ta' sostenn, l-EUNAVFOR MED operazzjoni SOPHIA għandha tassisti fl-iżvilupp tal-kapaċitajiet u fit-taħriġ tal-Gwardja Kostali u l-Flotta Navali Libjani fil-kompiti ta' infurzar tal-liġi fuq il-baħar, b'mod partikolari biex jipprevjenu l-faċilitazzjoni ta' dħul klandestin u t-traffikar tal-bnedmin.
               2.   Meta l-KPS jiddeċiedi li jkunu saru t-tħejjijiet meħtieġa, partikolarment fir-rigward tal-ġenerazzjoni tal-forzi u l-proċeduri għall-eżami ta' dawk li jitħarrġu, il-kompitu ta' sostenn imsemmi fil-paragrafu 1 għandu jitwettaq fl-ibħra miftuħa fiż-żona tal-operazzjoni miftiehma, kif definita fid-dokumenti rilevanti tal-ippjanar, tal-EUNAVFOR MED operazzjoni SOPHIA.
               3.   Il-kompitu ta' sostenn imsemmi fil-paragrafu 1 jista' jitwettaq ukoll fit-territorju, inklużi l-ibħra territorjali, tal-Libja jew ta' Stat terz ospitanti viċin tal-Libja fejn il-KPS jiddeċiedi hekk wara valutazzjoni mill-Kunsill fuq il-bażi ta' stedina mil-Libja jew mill-Istat ospitanti kkonċernat, u f'konformità mad-dritt internazzjonali.
               4.   Fid-dawl tar-rekwiżiti operazzjonali eċċezzjonali, parti mill-kompitu ta' sostenn imsemmi fil-paragrafu 1 tista' titwettaq, fuq stedina, fi Stat Membru, inkluż f'ċentri ta' taħriġ rilevanti.
               5.   Sa fejn ikun meħtieġ għall-kompitu ta' sostenn imsemmi fil-paragrafu 1, l-EUNAVFOR MED operazzjoni SOPHIA tista' tiġbor, taħżen u tikkondividi mal-Istati Membri, l-UNSMIL, l-EUROPOL u l-Frontex l-informazzjoni, inkluża data personali, miġbura għall-fini tal-proċeduri għall-eżami ta' dawk bil-possibbiltà li jitħarrġu, dment li dawn ikunu taw il-kunsens tagħhom bil-miktub. Barra minn hekk, l-EUNAVFOR MED operazzjoni SOPHIA tista' tiġbor u taħżen l-informazzjoni medika u d-data bijometrika meħtieġa dwar dawk li jitħarrġu bil-kunsens bil-miktub tagħhom.
               Artikolu 2b
               Kontribut għall-kondiviżjoni tal-informazzjoni u l-implimentazzjoni tal-embargo tal-armi tan-NU fl-ibħra miftuħa 'l barra mill-kosta tal-Libja
               1.   Bħala parti mill-kompitu ta' sostenn tagħha biex tikkontribwixxi għall-implimentazzjoni tal-embargo tal-armi tan-NU fl-ibħra miftuħa 'l barra mill-kosta tal-Libja, l-EUNAVFOR MED operazzjoni SOPHIA għandha tiġbor u tikkondividi informazzjoni ma' sħab u aġenziji rilevanti permezz tal-mekkaniżmi fid-dokumenti tal-ippjanar sabiex tikkontribwixxi għal għarfien tas-sitwazzjoni marittima komprensiva fiż-żona tal-operazzjoni miftiehma kif definita fid-dokumenti rilevanti tal-ippjanar. Fejn tali informazzjoni tkun klassifikata sal-livell ta' ‘RESTREINT UE/EU RESTRICTED’, din tista' tiġi kondiviża mas-sħab u aġenziji rilevanti f'konformità mad-Deċiżjoni 2013/488/UE u abbażi ta' Arranġamenti konklużi bejn ir-RGħ u dawk is-sħab, b'rispett sħiħ tal-prinċipji tar-reċiproċità u l-inklużività. L-informazzjoni klassifikata riċevuta għandha tiġi trattata mill-EUNAVFOR MED operazzjoni SOPHIA mingħajr ebda distinzjoni bejn il-persunal tagħha u unikament fuq il-bażi ta' rekwiżiti operazzjonali.
               2.   Meta l-KPS jiddeċiedi li jkunu ntlaħqu l-kundizzjonijiet rilevanti, l-EUNAVFOR MED operazzjoni SOPHIA għandha tibda, fiż-żona tal-operazzjoni miftiehma, kif definita fid-dokumenti rilevanti tal-ippjanar, fl-ibħra miftuħa 'l barra mill-kosta tal-Libja, bl-ispezzjonijiet ta' bastimenti li jkunu sejrin lejn il-Libja jew ġejjin mil-Libja fejn hemm raġunijiet raġonevoli biex wieħed jemmen li tali bastimenti qed iġorru armi jew materjal relatat lejn, jew minn, il-Libja, direttament jew indirettament bi ksur tal-embargo tal-armi fuq il-Libja u għandha tieħu l-azzjoni rilevanti bil-għan li taqbad u tiddisponi minn tali oġġetti, inkluż bil-ħsieb li titbiddel ir-rotta ta' tali bastimenti u l-ekwipaġġi tagħhom lejn port adatt biex tiġi ffaċilitata tali dispożizzjoni, bil-kunsens tal-Istat tal-port, f'konformità mar-Riżoluzzjonijiet rilevanti tal-Kunsill tas-Sigurtà tan-NU, inkluża l-UNSCR 2292 (2016).
               3.   F'konformità mar-Riżoluzzjonijiet rilevanti tal-Kunsill tas-Sigurtà tan-NU, inkluża l-UNSCR 2292 (2016), l-EUNAVFOR MED operazzjoni SOPHIA tista', matul l-ispezzjonijiet imwettqa f'konformità mal-paragrafu 2, tiġbor evidenza direttament relatata mal-ġarr ta' oġġetti pprojbiti taħt l-embargo tal-armi fuq il-Libja. Hija tista' tibgħat tali evidenza lill-awtoritajiet rilevanti tal-infurzar tal-liġi tal-Istati Membri u/jew il-korpi kompetenti tal-Unjoni.”;

               (4)

               Fl-Artikolu 11, il-paragrafu 2 huwa sostitwit minn dan li ġej:
               “2.   Għall-perijodu mit-18 ta' Mejju 2015 sas-27 ta' Lulju 2016, l-ammont ta' referenza għall-ispejjeż komuni tal-EUNAVFOR MED operazzjoni SOPHIA għandu jkun ta' EUR 11,82 miljun. Il-perċentwal tal-ammont ta' referenza msemmi fl-Artikolu 25(1) tad-Deċiżjoni (PESK) 2015/528 għandu jkun ta' 70 % f'impenji u 40 % għal pagamenti.”;

               (5)

               Fl-Artikolu 11, jiżdied il-paragrafu li ġej:
               “3.   Għall-perijodu mit-28 ta' Lulju 2016 sas-27 ta' Lulju 2017, l-ammont ta' referenza għall-ispejjeż komuni ta' EUNAVFOR MED operazzjoni SOPHIA għandu jkun ta' EUR 6 700 000. Il-perċentwal tal-ammont ta' referenza msemmi fl-Artikolu 25(1) tad-Deċiżjoni (PESK) 2015/528 għandu jkun ta' 0 % f'impenji u 0 % għal pagamenti.”;

               (6)

               Fl-Artikolu 12, jiżdied il-paragrafu li ġej:
               “3a.   F'każ ta' bżonn operazzjonali speċifiku, ir-RGħ hija awtorizzata tirrilaxxa lill-awtoritajiet Libjani leġittimi kwalunkwe informazzjoni klassifikata tal-UE sal-livell “RESTREINT UE/EU RESTRICTED” iġġenerata għall-finijiet tal-EUNAVFOR MED operazzjoni SOPHIA, f'konformità mad-Deċiżjoni 2013/488/UE. Għandhom jitfasslu arranġamenti għal dan l-iskop bejn ir-RGħ u l-awtoritajiet kompetenti tal-Libja.”;

               (7)

               Fl-Artikolu 13, it-tieni paragrafu huwa sostitwit minn dan li ġej:
               “L-EUNAVFOR MED operazzjoni SOPHIA għandha tintemm fis-27 ta' Lulju 2017.”.

         Artikolu 2
   Dħul fis-seħħ
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fil-Lussemburgu, l-20 ta' Ġunju 2016.

            Għall-Kunsill

            Il-President

         F. MOGHERINI

      (1)  Deċiżjoni tal-Kunsill (PESK) 2015/778 tat-18 ta' Mejju 2015 dwar operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) (ĠU L 122, 19.5.2015, p. 31).


title: Deċiżjoni tal-Kunsill 2009/569/PESK tas- 27 ta' Lulju 2009 dwar appoġġ għal attivitajiet tal-OPCW fil-qafas tal-implimentazzjoni tal-Istrateġija tal-UE kontra l-Proliferazzjoni ta' Armi ta' Qerda Massiva

text:
               29.7.2009

               MT

               Il-Ġurnal Uffiċjali tal-Unjoni Ewropea

               L 197/96

         DEĊIŻJONI TAL-KUNSILL 2009/569/PESK
   tas-27 ta' Lulju 2009
   dwar appoġġ għal attivitajiet tal-OPCW fil-qafas tal-implimentazzjoni tal-Istrateġija tal-UE kontra l-Proliferazzjoni ta' Armi ta' Qerda Massiva
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 13(3) u l-Artikolu 23(1) tiegħu,
   Billi:

               (1)

               Fit-12 ta' Diċembru 2003, il-Kunsill Ewropew adotta l-Istrateġija tal-UE kontra l-Proliferazzjoni ta' Armi ta' Qerda Massiva (minn hawn ‘il quddiem imsejħa l-“Istrateġija tal-UE”), li fil-Kapitolu III tagħha fiha lista ta' miżuri sabiex tiġi miġġielda tali proliferazzjoni.

               (2)

               L-Istrateġija tal-UE tissottolinja r-rwol kruċjali tal-Konvenzjoni dwar l-Armi Kimiċi (CWC) u tal-Organizzazzjoni għall-Projbizzjoni ta' Armi Kimiċi (OPCW) fil-ħolqien ta' dinja ħielsa minn armi kimiċi. Bħala parti mill-Istrateġija tal-UE, l-UE impenjat ruħha li taħdem lejn l-aderenza universali għal trattati u ftehimiet ewlenin ta' diżarm u non-proliferazzjoni, inkluża s-CWC. L-objettivi tal-Istrateġija tal-UE huma komplementari għall-objettivi segwiti mill-OPCW, fil-kuntest tar-responsabbiltà tagħha għall-implimentazzjoni tas-CWC.

               (3)

               Fit-22 ta' Novembru 2004, il-Kunsill adotta l-Azzjoni Konġunta 2004/797/PESK dwar appoġġ għal attivitajiet tal-OPCW fil-qafas tal-implimentazzjoni tal-Istrateġija tal-UE kontra l-Proliferazzjoni ta' Armi ta' Qerda Massiva (1), li mal-iskadenza tagħha ġiet segwita mill-Azzjoni Konġunta 2005/913/PESK tat-12 ta' Diċembru 2005 (2) u l-Azzjoni Konġunta 2007/185/PESK tad-19 ta' Marzu 2007 (3). Din tal-aħħar tiskadi fil-31 ta' Lulju 2009.

               (4)

               Il-kontinwazzjoni ta' tali assistenza intensiva u mmirata mill-UE għall-OPCW hija meħtieġa fil-kuntest tal-implimentazzjoni attiva tal-Kapitolu III tal-Istrateġija tal-UE. Il-miżuri relatati mal-universalizzazzjoni tas-CWC għandhom jitkomplew u jiġu adattati u mmirati għan-numru li qed jonqos ta' Stati mhux Partijiet għas-CWC. Dawn l-attivitajiet għandhom ikunu komplimentati b'oħrajn ġodda b'appoġġ għal proġetti speċifiċi mwettqa mill-OPCW immirati lejn l-implimentazzjoni sħiħa tas-CWC u biex tissaħħaħ il-koperazzjoni internazzjonali fil-qasam ta' attivitajiet kimiċi,

         IDDEĊIEDA KIF ĠEJ:
   Artikolu 1
   1.   Bil-fini li tingħata applikazzjoni immedjata u prattika lil xi elementi tal-Istrateġija tal-UE, l-Unjoni Ewropea għandha tappoġġa l-attivitajiet tal-OPCW, bl-objettivi li ġejjin:

               —

               it-tisħiħ tal-kapaċitajiet ta' Stati Partijiet biex jissodisfaw l-obbligi tagħhom taħt il-Konvenzjoni, u

               —

               il-promozzjoni tal-universalità billi Stati mhux Parti jiġu mħeġġa jingħaqdu mal-Konvenzjoni.

         2.   F’dan il-kuntest, il-proġetti tal-OPCW, li jikkorrispondu għall-miżuri tal-Istrateġija tal-UE għandhom ikunu dawn li ġejjin:

               Proġett I: Implimentazzjoni Nazzjonali, Verifika u Universalità
               Attivitajiet:

                           —

                           żjarat bilaterli ta' assistenza teknika

                           —

                           taħriġ ta' uffiċjali tad-dwana dwar l-aspetti tekniċi tar-reġim ta' trasferimenti tal-Konvenzjoni

                           —

                           taħriġ ta' skorti nazzjonali

                           —

                           taħriġ tal-awtoritajiet nazzjonali għall-użu ta' għodda elettronika għad-dikjarazzjonijiet

                           —

                           eżerċizzju ta' spezzjoni ta' sfida fuq il-post

               Proġett II: Koperazzjoni Internazzjonali
               Attivitajiet:

                           —

                           kors għall-iżvilupp ta' kompetenzi analitiċi

                           —

                           workshop dwar is-sikurezza ta' proċess kimiku u s-CWC

               Proġett III: Seminar – Kontribut tal-OPCW għad-Dimensjoni u l-Isfidi tas-Sigurtà Internazzjonali

               Proġett IV: Żjarat mir-rappreżentanti tal-Kunsill Eżekuttiv għall-faċilitajiet tal-qerda ta' armi kimiċi

               Proġett V: It-tieni sessjoni tal-Bord Xjentifiku Konsultattiv

               Proġett VI: Seminar – Kontribut tal-OPCW fl-isfera tas-sigurtà u n-non-proliferazzjoni

               Proġett VII: Tħejjija tal-Istati Partijiet għall-prevenzjoni ta' u r-rispons għal attakki li jinvolvu sustanzi kimiċi
               Attivitajiet:

                           —

                           eżerċizzju ta' simulazzjoni

                           —

                           workshop reġjonali dwar l-Artikolu X tal-Konvenzjoni

               Proġett VIII: programm dwar l-Afrika
               Attivitajiet:

                           —

                           żjarat bilaterli ta' assistenza teknika

                           —

                           attività ta' komunikazzjoni – Istituzzjoni akkademika u ta' taħriġ – Ċentru Kofi Annan

                           —

                           taħriġ ta' uffiċjali tad-dwana dwar l-aspetti tekniċi tar-reġim ta' trasferimenti tal-Konvenzjoni

                           —

                           komunikazzjoni ta' Stati mhux Partijiet

                           —

                           kors għall-iżvilupp ta' kompetenzi analitiċi

                           —

                           komunikazzjoni ta' industriji - workshop dwar is-sikurezza ta' proċess kimiku u s-CWC

                           —

                           workshop reġjonali - l-Artikolu X u kwistjonijiet ta' koperazzjoni reġjonali fil-qasam ta' rispons ta' assistenza u ta' emerġenza

         Deskrizzjoni dettaljata ta' dawn il-proġetti tinsab fl-Anness I ta' din id-Deċiżjoni.
   Artikolu 2
   1.   Il-Presidenza, assistita mis-Segretarju-Ġenerali tal-Kunsill/Rappreżentant Għoli (SĠ/RGħ) għall-PESK, għandha tkun responsabbli għall-implimentazzjoni ta' din id-Deċiżjoni. Il-Kummissjoni għandha tkun assoċjata bis-sħiħ.
   2.   L-implimentazzjoni teknika tal-proġett imsemmi fl-Artikolu 1(2) għandha titwettaq mis-Segretarjat Tekniku tal-OPCW, (minn hawn ‘il quddiem imsejjaħ is-“Segretarjat Tekniku”). Huwa għandu jwettaq dan il-kompitu taħt ir-responsabbiltà tal-Presidenza u taħt il-kontroll tas-SĠ/RGħ. Għal dan il-fini, is-SĠ/RGħ għandu jidħol fl-arranġamenti meħtieġa mas-Segretarjat Tekniku.
   3.   Il-Presidenza, is-SĠ/RGħ u l-Kummissjoni għandhom jikkoordinaw regolarment dwar il-proġett, skont il-kompetenzi rispettivi tagħhom.
   Artikolu 3
   1.   L-ammont ta' referenza finanzjarja għall-implimentazzjoni tal-proġetti msemmijin fl-Artikolu 1(2) għandu jkun ta' EUR 2 110 000.
   2.   L-infiq iffinanzjat mill-ammont stabbilit fil-paragrafu 1 għandu jkun amministrat skont il-proċeduri u r-regoli applikabbli għall-baġit ġenerali tal-Komunitajiet Ewropej.
   3.   Il-Kummissjoni għandha tissorvelja l-amministrazzjoni tajba tal-infiq imsemmi fil-paragrafu 1. Għal dan il-fini, hija għandha tikkonkludi ftehim ta' finanzjament mas-Segretarjat Tekniku. Il-ftehim għandu jistipula li s-Segretarjat Tekniku għandu jiżgura l-viżibbiltà tal-kontribuzzjoni tal-UE, adatta skont id-daqs tagħha.
   4.   Il-Kummissjoni għandha tagħmel ħilitha biex tikkonkludi l-ftehim ta' finanzjament imsemmi fil-paragrafu 3 malajr kemm jista' jkun wara d-dħul fis-seħħ ta' din id-Deċiżjoni. Hija għandha tinforma lill-Kunsill bi kwalunkwe diffikulta f'dak il-proċess u bid-data tal-konklużjoni tal-ftehim. Il-Kummissjoni għandha tippubblika f'Il-Ġurnal Uffiċjali tal-Unjoni Ewropea, Serje C, nota tad-data tal-konklużjoni tal-ftehim ta' finanzjament.
   Artikolu 4
   Il-Presidenza, assistita mis-SĠ/RGħ, għandha tirrapporta lill-Kunsill dwar l-implimentazzjoni ta' din id-Deċiżjoni abbażi ta' rapporti regolari mħejjijin mis-Segretarjat Tekniku. Dawk ir-rapporti għandhom jifformaw il-bażi għall-evalwazzjoni mwettqa mill-Kunsill. Il-Kummissjoni għandha tkun assoċjata bis-sħiħ. Hija għandha tirrapporta dwar l-aspetti finanzjarji tal-proġetti msemmijin fl-Artikolu 1(2).
   Artikolu 5
   1.   Din id-Deċiżjoni għandha tidħol fis-seħħ fil-jum tal-adozzjoni tagħha.
   2.   Din id-Deċiżjoni għandha tiskadi 18-il xahar wara d-data tal-konklużjoni tal-ftehim ta' finanzjament imsemmi fl-Artikolu 3(3). Madankollu, hija għandha tiskadi 6 xhur wara d-dħul fis-seħħ tagħha jekk dak il-ftehim ta' finanzjament ma jkunx ġie konkluż sa dakinhar.
   Artikolu 6
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Brussell, is-27 ta’ Lulju 2009.

            Għall-Kunsill

            Il-President

         C. BILDT

      (1)  ĠU L 153M, 7.6.2006, p. 155.

      (2)  ĠU L 175M, 29.6.2006, p. 209.

      (3)  ĠU L 4M, 8.1.2008, p. 241.

      ANNESS

         Appoġġ tal-UE għall-attivitajiet tal-OPCW fil-qafas tal-implimentazzjoni tal-Istrateġija tal-UE kontra l-Proliferazzjoni ta’ Armi ta’ Qerda Massiva

         Proġett I: implimentazzjoni Nazzjonali, verifika u universalità

         Objettiv:

      Tisħiħ tal-kapaċità tal-Istati Partijiet biex jissodisfaw l-obbligi tagħhom taħt il-Konvenzjoni u biex Stati mhux Parti jiġu mħeġġa jifhmu aħjar il-benefiċċji jekk jingħaqdu mal-Konvenzjoni u jkunu involuti aktar fl-attivitajiet tal-OPCW.

         Fini:

      —   Fini 1

                  —

                  L-Istati Partijiet jagħmlu progress lejn li:

                              —

                              jissodisfaw ir-rekwiżiti ta’ implimentazzjoni nazzjonali taħt l-Artikolu VII tal-Konvenzjoni;

                              —

                              ikunu konformi mad-dikjarazzjonijiet tagħhom u r-rekwiżiti tad-dikjarazzjonijiet ta’ spezzjoni taħt l-Artikolu VI tal-Konvenzjoni;

                              —

                              jifhmu l-proċeduri implikati fi spezzjoni ta’ sfida taħt l-Artikolu IX tal-Konvenzjoni, kif ukoll l-isfidi rilevanti u kwistjonijiet oħrajn.

            —   Fini 2

                  —

                  L-Istati mhux Parti jiġu aktar involuti f’attivitajiet tal-OPCW u jżidu l-fehim tagħhom tal-Konvenzjoni u l-benefiċċji tagħha.

         Riżultati:

      —   Riżultat 1

                  —

                  L-Awtoritajiet Nazzjonali jkunu tejbu l-kapaċità tagħhom fl-abbozzar ta’ leġislazzjoni implimentattiva nazzjonali;

                  —

                  L-Uffiċjali tad-Dwana jkunu saħħew il-kapaċità tagħhom biex jidentifikaw sustanzi kimiċi rilevanti għall-Konvenzjoni u jippreżentaw trasferimenti preċiżi ta’ data dwar sustanzi kimiċi skedati lill-Awtoritajiet Nazzjonali;

                  —

                  L-Awtoritajiet Nazzjonali jkunu saħħew il-kapaċità tagħhom fit-tħejjija u l-preżentazzjoni ta’ dikjarazzjonijiet fil-ħin, b’mod partikolari, f’forma elettronika;

                  —

                  L-uffiċjali tal-Awtoritajiet Nazzjonali jkunu mħarrġin biex jeskortaw l-iskwadri ta’ spezzjoni tal-OPCW, u

                  —

                  L-Istati Partijiet ikunu jafu aktar dwar il-mekkaniżmu ta’ spezzjoni ta’ sfida, bħala għodda ta’ verifika fundamentali għad-dispożizzjoni tagħhom biex jikkjarifikaw nuqqas ta’ konformità possibbli mal-Konvenzjoni;

                  —

                  L-Istati Partijiet jirċievu assigurazzjoni dwar it-tlestija tas-Segretarjat Tekniku li jwettaq b’suċċess spezzjoni ta’ sfida u japplika b’mod effettiv ir-reġim ta’ verifika tal-Konvenzjoni.

            —   Riżultat 2

                  —

                  L-Istati mhux Parti jkunu involuti aktar fl-attivitajiet tal-OPCW u jkunu kisbu fehim aħjar tal-benefiċċji jekk jingħaqdu mal-Konvenzjoni u jkunu aktar involuti fl-attivitajiet tal-OPCW.

         Attivitajiet:

      Żjarat bilaterli ta’ assistenza teknika: ser jingħata appoġġ lil Stati Partijiet permezz ta’ żjarat ta’ assistenza teknika li ser jitfasslu fuq bażi ta’ każ b’każ u jitwettqu biex tingħata assistenza ffukata fuq ir-rispett tar-rekwiżiti tar-rikjesti magħmulin mill-Istati Partijiet. In-natura ta’ dan l-appoġġ ser tinkludi sforzi ta’ sensitizzazzjoni u komunikazzjoni permezz ta’ workshops ta’ sensibilizzazzjoni nazzjonali, korsijiet ta’ taħriġ speċjalizzati, assistenza għall-abbozzar ta’ leġislazzjoni implimentattiva nazzjonali u miżuri relatati, u s-suġġetti relatati mal-industrija fl-Artikolu VI.
      Taħriġ ta’ uffiċjali tad-dwana dwar l-aspetti tekniċi tar-reġim ta’ trasferimenti tal-Konvenzjoni: ġie previst appoġġ għall-uffiċjali tad-dwana taħt it-tliet Azzjonijiet Konġunti preċedenti. Abbażi ta’ esperjenza miksuba, ser issir komunikazzjoni ma’ uffiċjali tad-dwana permezz ta’ korsijiet ta’ taħriġ bil-ħsieb li jittejbu l-ġbir u t-trasmissjoni ta’ data dwar l-importazzjonijiet u l-esportazzjonijiet ta’ sustanzi kimiċi skedati lill-Awtoritajiet Nazzjonali. Il-korsijiet ta’ taħriġ reġjonali u subreġjonali li jitwettqu ser joffru dimostrazzjonijiet u eżerċizzji prattiċi u b’involviment dirett.
      Taħriġ ta’ skorti nazzjonali: ser jiġi offrut kors biex titrawwem sensibilizzazzjoni fost l-Istati Partijiet dwar id-drittijiet u l-obbligi tagħhom fit-twettiq ta’ spezzjonijiet taħt l-Artikolu VI. It-taħriġ innifsu ta’ skorti nazzjonali ser jitwettaq permezz ta’ kors ta’ taħriġ subreġjonali mfassal biex jipprovdi informazzjoni rilevanti dwar ir-reġim ta’ verifika, b’mod partikolari t-twettiq ta’ spezzjonijiet taħt l-Artikolu VI. Kors ta’ taħriġ bħal dan ser jinkludi wkoll eżerċizzji prattiċi u b’involviment dirett ġo faċilità u eżerċizzji ta’ simulazzjoni.
      Taħriġ tal-Awtoritajiet Nazzjonali għall-użu ta’ għodda elettronika għad-dikjarazzjonijiet: ser jingħataw korsijiet u workshops ta’ sensitizzazzjoni f’livell reġjonali u subreġjonali lill-persunal tal-Awtoritajiet Nazzjonali bl-għodod u t-tagħrif għall-ġbir, iż-żamma, u l-analiżi ta’ informazzjoni dwar il-produzzjoni, il-proċessar u l-konsum ta’ sustanzi kimiċi b’użu doppju, sabiex ikunu armati aħjar biex jippreżentaw dikjarazzjonijiet preċiżi u fil-ħin u biex jidentifikaw kwalunkwe theddid potenzjali u/jew attivitajiet ta’ proliferazzjoni.
      Eżerċizzju ta’ spezzjoni ta’ sfida fuq il-post: ser jitwettaq eżerċizzju fuq skala sħiħa fuq il-post biex jiżdied it-tagħrif u l-fehim tal-Istati Partijiet dwar il-proċeduri involuti fi spezzjoni ta’ sfida. Dan l-eżerċizzju ser jipprovdi wkoll opportunità għas-Segretarjat Tekniku biex jittestja u jtejjeb il-ħiliet u l-kapaċitajiet tiegħu biex jorganizza spezzjonijiet ta’ sfida kif ukoll jidentifika problemi li, jekk ma jkunux magħrufa jew ma jiġux indirizzati, jistgħu jaffettwaw l-abbiltà tas-Segretarjat biex iwettaq b’mod effettiv spezzjoni ta’ sfida reali.
      Komunikazzjoni ma’ Stati mhux Parti: ir-rappreżentanti ta’ Stati mhux Parti li huma f’pożizzjoni li jinfluwenzaw azzjonijiet nazzjonali relatati mal-adeżjoni/ir-ratifika u dawk involuti direttament fi kwistjonijiet ta’ rilevanza għall-Konvenzjoni ser jiġu sponsorjati biex jattendu programmi varji organizzati mid-Diviżjoni Internazzjonali ta’ Koperazzjoni u Assistenza (ICA). Dawn il-programmi ser jinkludu workshops reġjonali għall-Awtoritajiet Nazzjonali tal-Istati Partijiet u workshops reġjonali għall-Awtoritajiet tad-Dwana. Fejn meħtieġ, il-membri tal-persunal tad-Diviżjoni tar-Relazzjonijiet Esterni tas-Segretarjat Tekniku ser jiġu sponsorjati wkoll biex jattendu dawn il-laqgħat sabiex iwettqu l-kuntatti u l-interazzjoni meħtieġa mal-parteċipanti sponsorjati mill-Istati mhux Parti. Barra minn hekk, u kif ikun meħtieġ, f’din l-iskema ta’ appoġġ għall-Istati mhux Parti, huma previsti wkoll żjarat u arranġamenti mfasslin apposta biex jinvolvu l-Istati mhux Parti.

         Proġett II: Koperazzjoni Internazzjonali

         Objettiv:

      Tisħiħ tal-kapaċità teknoloġika ta’ Stati Partijiet permezz ta’ koperazzjoni internazzjonali fil-qasam ta’ attivitajiet kimiċi għall-finijiet mhux projbiti taħt il-Konvenzjoni.

         Fini:

      —   Fini 1

                  —

                  Stati Partijiet b’ekonomiji li qed jiżviluppaw jew ekonomiji fi transizzjoni jimpenjaw ruħhom f’inizjattivi ta’ koperazzjoni internazzjonali għall-użu paċifiku tal-kimika.

                  —

                  Stati Partijiet f’pajjiżi b’ekonomiji li qed jiżviluppaw jew ekonomiji fi transizzjoni jsaħħu l-kapaċità tal-laboratorji tagħhom li huma ffinanzjati pubblikament biex jimplimentaw il-Konvenzjoni fil-qasam tal-użu paċifiku tal-kimika.

            —   Fini 2

                  —

                  Stati Partijiet f’pajjiżi b’ekonomiji li qed jiżviluppaw jew ekonomiji fi transizzjoni javvanzaw fil-promozzjoni tal-implimentazzjoni nazzjonali tal-Konvenzjoni li hi relatata mal-industrija, f’konformità mal-Artikolu XI, billi jsaħħu l-approċċi għall-ġestjoni tas-sikurezza ta’ proċess kimiku.

         Riżultati:

      —   Riżultat 1

                  —

                  Kapaċità akbar ta’ Stati Partijiet b’ekonomiji li qed jiżviluppaw jew ekonomiji fi transizzjoni biex jimpenjaw ruħhom f’inizjattivi ta’ koperazzjoni internazzjonali għall-użu paċifiku tal-kimika.

                  —

                  Livell ogħla ta’ kompetenza teknika f’laboratorji ffinanzjati pubblikament fi Stati Partijiet b’ekonomiji li qed jiżviluppaw jew ekonomiji fi transizzjoni biex jiġu analizzati sustanzi kimiċi relatati mal-implimentazzjoni nazzjonali tal-Konvenzjoni u fl-applikazzjoni paċifiku ta’ kimika li tuża metodi analitiċi moderni speċjalment Kromatografija tal-Gass (GC) u Kromatografija tal-Gass / Spettrometrija tal-Massa (GC/MS).

            —   Riżultat 2

                  —

                  Kapaċità akbar tal-Istati Partijiet b’ekonomiji li qed jiżviluppaw jew ekonomiji fi transizzjoni biex jimpenjaw ruħhom f’inizjattivi ta’ koperazzjoni internazzjonali għall-użu paċifiku ta’ sustanzi kimiċi.

                  —

                  Livelli mtejba ta’ kompetenza u fehim mill-persunal ta’ intrapriżi żgħar u ta’ daqs medju, rappreżentanti ta’ assoċjazzjonijiet industrijali u l-awtoritajiet nazzjonali jew istituzzjonijiet governattivi ta’ Stati Partijiet li l-ekonomiji tagħhom qed jiżviluppaw jew qegħdin fi transizzjoni rigward prattiċi tal-ġestjoni tas-sikurezza ta’ proċess f’intrapriżi kimiċi żgħar u ta’ daqs medju.

         Attivitajiet:

      Kors għall-iżvilupp ta’ kompetenzi analitiċi: matul dan il-kors ta’ ġimagħtejn, il-parteċipanti ser jirċievu taħriġ teoretiku u esperjenza b’involviment dirett fil-kromatografija tal-gass u l-kromatografija tal-gass-spettrometrija tal-massa, filwaqt li jiġu koperti l-hardware, il-validazzjoni u l-ottimizzazzjoni ta’ sistema, u t-troubleshooting. Ser tingħata attenzjoni partikolari wkoll għat-tħejjija ta’ kampjuni ambjentali u għall-analiżi GC u GC/MS ta’ tali kampjuni għas-sustanzi kimiċi relatati mal-Konvenzjoni. Il-parteċipanti ser jirċievu wkoll taħriġ intensiv b’involviment dirett fit-tħejjija ta’ matriċi kampjuni differenti li għandhom jiġu analizzati bil-GC b’ditekters selettivi skont l-element u b’GC/MS f’impatt ta’ elektrons u f’modi ta’ ijonizzazzjoni kimika u huma ser issirilhom introduzzjoni għal firxa ta’ proċeduri ta’ estrazzjoni, tindif u derivatizzazzjoni. Il-kors ser jiġi implimentat bl-appoġġ ta’ VERIFIN/TU Delft jew istituzzjoni magħrufa simili magħżula bi proċess trasparenti.
      Komunikazzjoni ta’ industriji - workshop dwar is-sikurezza ta’ proċess kimiku u s-CWC: ser ikun hemm introduzzjoni dwar il-Konvenzjoni u l-programmi ta’ koperazzjoni internazzjonali implimentati segwenti għaliha. Matul dan il-workshop ser jiġu diskussi - fost oħrajn - l-aħjar prattiki tal-industrija u l-elementi tal-kunċett tal-ġestjoni tas-sikurezza ta’ proċess. Barra minn hekk f’dan il-workshop ser jiġu koperti: Ħarsa Ġenerali lejn l-Analiżi tal-Periklu ta’ Proċess (PHA) u l-Periklu u Operabbiltà (HAZOP), il-prinċipji ta’ fattur uman, il-ġestjoni tal-bidla, il-parteċipazzjoni ta’ kultura/impjegat tas-sikurezza.

         Proġett III: Seminar - kontribut tal-OPCW għad-Dimensjoni u l-Isfidi tas-Sigurtà Internazzjonali

         Objettiv:

      Appoġġ għal implimentazzjoni effettiva tal-Konvenzjoni u tisħiħ tal-fehim tal-kontribut globali tagħha għall-paċi u s-sigurtà internazzjonali.

         Fini:

                  —

                  Fini 1 - tingħata ħarsa ġenerali olistika tar-rwol u l-importanza tal-Konvenzjoni fl-arkitettura tas-sigurtà internazzjonali.

                  —

                  Fini 2 - titqajjem sensibilizzazzjoni fost il-partijiet interessati maġġuri tal-Konvenzjoni fil-livelli nazzjonali, reġjonali u internazzjonali, dwar id-dispożizzjonijiet tal-Konvenzjoni u l-istrateġiji ta’ implimentazzjoni.

                  —

                  Fini 3 - jiġu promossi n-netwerking u s-sinerġiji u l-approċċi kooperattivi oħrajn ta’ bejn aġenziji għas-sigurtà internazzjonali.

         Riżultati:

                  —

                  Riżultat 1 - il-partijiet interessati jkunu informati aħjar dwar l-importanza tal-Konvenzjoni u jżidu l-appoġġ tagħhom għall-ħidma tal-OPCW inklużi l-programm u l-attivitajiet tagħha fid-dinja kollha.

                  —

                  Riżultat 2 - il-partijiet interessati jkunu aktar konxji mill-Konvenzjoni u strateġiji innovattivi għall-implimentazzjoni tagħha.

                  —

                  Riżultat 3 - l-Istati mhux Parti jkunu saħħew id-djalogu u r-relazzjonijiet kooperattivi tagħhom mal-OPCW biex jiġu ffaċilitati l-isforzi tagħhom immirati lejn li jingħaqdu mal-Konvenzjoni.

                  —

                  Riżultat 4 - l-industrija kimika ttejjeb il-kapaċità tagħha biex tikkoordina inizjattivi konġunti għall-implimentazzjoni tal-Konvenzjoni.

         Attività:

      Seminar: is-Seminar ser isir fl-Aja jew fi Stat Parti interessat. Il-persunal tas-Segretarjat Tekniku u r-rappreżentanti ta’ organizzazzjonijiet intergovernattivi oħrajn, l-Istati Partijiet, l-industrija kimika u l-akkademiċi ser jipprovdu preżentazzjonijiet dwar is-suġġetti rilevanti relatati mal-Konvenzjoni. L-avveniment ser jagħti wkoll lis-Segretarjat Tekniku opportunità li jagħmel konsultazzjonijiet bilaterali ma’ organizzazzjonijiet intergovernattivi u Stati mhux Parti parteċipanti. Dan is-Seminar ser jiġi organizzat fi sħubija jew bl-appoġġ tal-pajjiż ospitanti u kwalunkwe organizzazzjoni interessata (u rilevanti).

         Proġett IV: żjarat mir-rappreżentanti tal-Kunsill Eżekuttiv għall-faċilitajiet tal-qerda ta’ armi kimiċi

         Objettiv:

      Avvanzar tat-tneħħija tal-istokkijiet ta’ armi kimiċi u l-faċilitajiet tal-produzzjoni ta’ armi kimiċi soġġett għall-miżuri ta’ verifika prevista fil-Konvenzjoni.

         Fini:

                  —

                  Fini 1 - L-Istati Partijiet ikunu jistgħu jissorveljaw il-progress li jsir lejn l-ilħuq tal-qerda kompleta tal-istokkijiet ta’ armi kimiċi u jkunu jistgħu jidentifikaw u jindirizzaw problemi fl-ilħuq tal-qerda fi stadju bikri.

                  —

                  Fini 2 - L-Istati Partijiet ikunu aktar fiduċjużi li jkunu qed isiru passi tanġibbli u konkreti għall-qerda kompleta tal-istokkijiet ta’ armi kimiċi.

         Riżultati:

                  —

                  Riżultat 1 - L-Istati Partijiet jifhmu aħjar il-problemi u d-diffikultajiet tekniċi relatati mal-qerda ta’ armi kimiċi.

                  —

                  Riżultat 2 - L-Istati Partijiet ikunu aktar fiduċjużi li jkunu qed isiru passi tanġibbli u konkreti għall-qerda kompleta tal-istokkijiet ta’ armi kimiċi.

         Attività:

      Żjarat għal faċilitajiet tal-qerda ta’ armi kimiċi (CWDFs): S’issa, saru tliet żjarat - għas-CWDF ta’ Anniston, fl-Istati Uniti tal-Amerika (Ottubru 2007), għas-CWDF ta’ Shchuchye, fil-Federazzjoni Russa (Settembru 2008), u għas-CWDFs ta’ Pueblo u Umatilla, ukoll fl-Istati Uniti tal-Amerika (Ġunju 2009). It-tliet żjarat li saru s’issa kienu ta’ valur bħala mezz biex jiġu indirizzati mistoqsijiet jew tħassib dwar programm ta’ Stat Parti pussessur għar-rispett tal-obbligi tiegħu dwar il-qerda tal-armi kimiċi tiegħu sal-iskadenza estiża approvata. Għalhekk, f’konformità mad-deċiżjoni tal-Konferenza, huwa ċar li għas-snin li fadal sal-2012, iż-żewġ Stati Partijiet pussessuri ser jospitaw aktar żjarat bħal dawn għall-faċilitajiet operattivi tagħhom tal-qerda ta’ armi kimiċi u għal faċilitajiet li attwalment qegħdin taħt kostruzzjoni.

         Proġett V: It-Tieni Sessjoni tal-Bord Xjentifiku Konsultattiv

         Objettiv:

      Il-Konferenza ta’ Stati Partijiet, il-Kunsill Eżekuttiv jew l-Istati Partijiet ikunu jistgħu jieħdu kont aħjar tal-avvanzi fix-xjenza u t-teknoloġija u tal-impatt potenzjali tagħhom fuq l-implimentazzjoni tal-Konvenzjoni.

         Fini:

      Id-Direttur-Ġenerali jkun jista’ jagħti parir speċjali lill-organi li jfasslu politika tal-OPCW u lill-Istati Partijiet dwar l-oqsma tax-xjenza u t-teknoloġija rilevanti għall-Konvenzjoni.

         Riżultati:

                  —

                  Riżultat 1 - L-Istati Partijiet jirċievu parir u rakkomandazzjonijiet dwar oqsma tax-xjenza u t-teknoloġija rilevanti għall-Konvenzjoni.

                  —

                  Riżultat 2 - L-Istati Partijiet ikunu aġġornati u aktar informati dwar oqsma tax-xjenza u t-teknoloġija rilevanti għall-Konvenzjoni.

         Attività:

      Bord Xjentikiu Konsultattiv (SAB): Fil-ħarifa tal-2009, ser issir it-tieni sessjoni tal-SAB fl-Aja. Is-sessjoni ser iddum tliet ijiem li matulhom l-SAB ser ikompli jindirizza kwistjonijiet relatati mal-avvanzi fix-xjenza u t-teknoloġija u tal-impatt potenzjali tagħhom fuq l-implimentazzjoni tal-Konvenzjoni. Is-sessjoni ser tindirizza wkoll rapport tal-grupp ta’ ħidma temporanju dwar teħid ta’ kampjuni u analiżi, li ser jitħejja matul il-laqgħa prevista ta’ dak il-grupp qabel it-tieni sessjoni tal-SAB. Il-grupp ta’ ħidma temporanju jindirizza kwistjonijiet relatati ma’ tekniki ġodda u addizzjonali għal analiżi fuq il-post, analiżi mhux fuq il-post, u l-analiżi ta’ tossini (riċinu u sassitossin) fuq il-post u mhux fuq il-post.

         Proġett VI: Seminar - Kontribut tal-OPCW fl-isfera tas-sigurtà u n-non-proliferazzjoni

         Objettiv:

      Appoġġ għall-isforzi globali mmirati lejn in-non-proliferazzjoni ta’ armi ta’ qerda massiva, b’mod partikolari armi kimiċi.

         Fini:

                  —

                  Fini 1 - L-awtoritajiet nazzjonali u partijiet involuti oħrajn involuti fl-implimentazzjoni tal-Konvenzjoni jsaħħu l-kapaċitajiet tagħhom biex jgħinu fil-prevenzjoni tal-proliferazzjoni ta’ armi kimiċi u l-użu ta’ sustanzi kimiċi f’attakki terroristiċi.

                  —

                  Fini 2 - jiġi stabbilit forum ta’ koperazzjoni ta’ diversi partijiet interessati bħala għodda għall-appoġġ ta’ attivitajiet speċifiċi ta’ Stati Partijiet fl-isfera tan-non-proliferazzjoni ta’ kimiċi u fil-ġlieda kontra t-terroriżmu.

         Riżultati:

                  —

                  Riżultat 1 - il-partijiet interessati tal-Konvenzjoni jkunu aktar konxji mit-theddid tal-proliferazzjoni u l-isfidi li jirriżultaw mill-armi kimiċi u l-użu ta’ sustanzi kimiċi tossiċi f’attakki terroristiċi.

                  —

                  Riżultat 2 - l-Istati Partijiet ikunu mħejjijin aħjar biex jiffaċjaw it-theddid ta’ terroriżmu li jinvolvi l-użu ta’ sustanzi kimiċi tossiċi f’ambjenti differenti.

                  —

                  Riżultat 3 - l-awtoritajiet nazzjonali u l-imsieħba nazzjonali u internazzjonali rilevanti, l-industrija kimika, l-akkademiċi u l-OPCW jkunu jistgħu jtejjbu sinerġiji u kuntatti ulterjuri lejn għan komuni - l-implimentazzjoni sħiħa u effettiva tal-Konvenzjoni.

                  —

                  Riżultat 4 - L-Istati Partijiet b’ekonomiji li qed jiżviluppaw jew ekonomiji fi transizzjoni jipparteċipaw fl-iskambju ta’ tagħrif u esperjenza dwar il-verifika u miżuri implimentattivi oħrajn u jkollhom aktar tagħrif dwar l-iżviluppi reċenti fl-isfera tar-reġim ta’ verifika tal-Konvenzjoni u l-protezzjoni tagħha kontra armi kimiċi.

         Attività:

      Seminar: is-seminar ser ikollu preżentazzjonijiet mis-Segretarjat Tekniku dwar kwistjonijiet varji relatati mal-implimentazzjoni tal-Konvenzjoni u l-kontribut tagħha għas-sigurtà u n-non-proliferazzjoni. Il-preżentazzjonijiet ser isiru mill-partijiet interessati differenti fil-Konvenzjoni, u ser jiġu organizzati workshops speċjalizzati fil-kuntest tas-seminar dwar aspetti rilevanti relatati mar-riskji assoċjati mal-proliferazzjoni ta’ armi kimiċi u l-użu ta’ sustanzi kimiċi tossiċi f’attakki terroristiċi. Is-seminar ser jipprovdi wkoll opportunità biex jiġu diskussi u jitressqu mistoqsijiet u tweġibiet dwar kwistjonijiet relatati mal-kontribut tal-OPCW għas-sigurtà u n-non-proliferazzjoni.

         Proġett VII: Tħejjija tal-Istati Partijiet għall-prevenzjoni ta’ u r-rispons għal attakki li jinvolvu sustanzi kimiċi

         Objettiv:

      Kontribut għall-iżvilupp tal-kapaċitajiet nazzjonali tal-Istati Partijiet biex jitnaqqsu r-riskji ta’ attakk terroristiku b’sustanzi kimiċi u biex jittejjeb ir-rispons tagħhom għal assistenza f’każ ta’ użu jew theddid ta’ użu ta’ sustanzi kimiċi.

         Fini:

      —   Fini 1 - L-Istati Partijiet, li l-ekonomiji tagħhom qegħdin jiżviluppaw jew fi transizzjoni, isaħħu l-kapaċità tagħhom biex:

                  —

                  inaqqsu r-riskji tal-aċċess possibbli minn terroristi għal materjal, tagħmir u tagħrif li jistgħu jintużaw f’attakk terroristiku fuq impjanti kimiċi;

                  —

                  jevalwaw l-adegwatezza ta’ pjanijiet, linji ta’ politika u proċeduri eżistenti għal rispons għal attakk terroristiku fuq impjanti kimiċi;

                  —

                  jirrispondu f’każ ta’ attakk terroristiku b’sustanzi kimiċi;

                  —

                  jeżerċitaw il-proċessi tagħhom tat-teħid ta’ deċiżjonijiet, inkluż l-iskambju ta’ informazzjoni u l-koordinazzjoni ta’ azzjonijiet ma’ msieħba nazzjonali u internazzjonali f’każ ta’ attakk terroristiku fuq impjanti kimiċi;

                  —

                  jibdew jaħdmu fuq il-ħolqien ta’ pjattaforma ta’ koperazzjoni bejn il-gruppi mira biex jirrispondu f’każ ta’ terroriżmu b’rilaxx ta’ sustanzi kimiċi tossiċi.

            —   Fini 2

                  —

                  L-Istati Partijiet isaħħu s-sensibilizzazzjoni tagħhom ta’ kemm hu importanti li jippreżentaw dikjarazzjonijiet fil-ħin u kompleti dwar programmi nazzjonali relatati ma’ finijiet protettivi;

                  —

                  L-Istati Partijiet jikkontribwixxu għat-tħejjija tal-OPCW biex tirrispondi għal talba għal assistenza;

                  —

                  L-Istati Partijiet fir-reġjuni jew is-subreġjuni jiġu mħeġġa jrawmu kuntatti għall-ħolqien ta’ netwerks reġjonali biex itejbu r-rispons koordinat tagħhom għal emerġenza ta’ armi kimiċi.

         Riżultati:

      —   Riżultat 1 - aktar sensibilizzazzjoni ta’ Stati Partijiet, li l-ekonomiji tagħhom qed jiżviluppaw jew qegħdin fi transizzjoni, rigward:

                  —

                  l-użu ta’ sustanzi kimiċi tossiċi minn terroristi u/jew sikurezza u sigurtà f’impjanti kimiċi;

                  —

                  il-ħtieġa li tiġi promossa koperazzjoni rigward emerġenzi ta’ armi kimiċi f’każ ta’ attakk terroristiku.

            —   Riżultat 2 - kapaċità akbar ta’ Stati Partijiet, li l-ekonomiji tagħhom qed jiżviluppaw jew qegħdin fi transizzjoni, biex:

                  —

                  inaqqsu r-riskji tal-aċċess possibbli minn terroristi għal materjal, tagħmir u tagħrif li jistgħu jintużaw f’attakk terroristiku fuq impjanti kimiċi;

                  —

                  jirrispondu f’każ ta’ attakk terroristiku b’sustanzi kimiċi;

                  —

                  jiskambjaw informazzjoni u jikkoordinaw azzjonijiet ma’ msieħba nazzjonali u internazzjonali f’każ ta’ attakk terroristiku fuq impjanti kimiċi.

            —   Riżultat 3 - L-Istati Partijiet ikunu konxji ta’ kemm hu importanti li jippreżentaw dikjarazzjonijiet fil-ħin u kompleti dwar programmi nazzjonali relatati ma’ finijiet protettivi.

      —   Riżultat 4 - L-Istati Partijiet ikunu f’pożizzjoni aħjar biex joffru assistenza lill-OPCW fir-rispons ta’ talba għal assistenza.

      —   Riżultat 5 - L-Istati Partijiet ikollhom kuntatti żviluppati li jistgħu jirriżultaw f’koperazzjoni futura fil-livell reġjonali għal rispons għal emerġenza ta’ armi kimiċi.

         Attivitajiet:

      Eżerċizzju ta’ simulazzjoni: din l-attività timmira lejn l-iżvilupp tal-kapaċitajiet tal-Istati Partijiet biex jitnaqqsu r-riskji li armi kimiċi jinkisbu jew jintużaw għal finijiet terroristiċi. Dan ser jinkludi l-prevenzjoni ta’ aċċess possibbli minn terroristi għal materjal, tagħmir u tagħrif li jistgħu jintużaw fl-iżvilupp u l-produzzjoni ta’ armi kimiċi. Ser jiġi żviluppat kunċett dettaljat tal-eżerċizzju ta’ simulazzjoni. Xenarju bażiku tal-eżerċizzju ser ikun attakk terroristiku f’impjant kimiku b’rilaxx ta’ sustanzi kimiċi tossiċi. L-eżerċizzju ta’ simulazzjoni ser jeżamina t-teħid ta’ deċiżjonijiet intergovernattivi, l-iskambju ta’ informazzjoni u l-għoti ta’ assistenza bejn organizzazzjonijiet nazzjonali u internazzjonali rilevanti. L-eżerċizzju ta’ simulazzjoni ser jiġi ripetut f’reġjuni oħrajn fil-futur, abbażi tal-modulu żviluppat mis-Segretarjat Tekniku u l-Istati Partijiet. Din l-attività ser tinvolvi l-parteċipazzjoni ta’ fergħat relatati fid-Diviżjoni Internazzjonali ta’ Koperazzjoni u Assistenza, id-Diviżjoni ta’ Verifika u d-Diviżjoni tal-Ispettorat. L-eżerċizzju ta’ simulazzjoni ser ikun organizzat mill-Uffiċċju ta’ Proġetti Speċjali.
      Workshop Reġjonali: Il-Workshop Reġjonali huwa maħsub biex irawwem id-diskussjoni u l-analiżi ta’ diversi kwistjonijiet ta’ assistenza u dawk relatati mal-protezzjoni b’attenzjoni speċjali fuq oqsma bħad-drittijiet u l-obbligi tal-Istati Partijiet taħt l-Artikolu X tal-Konvenzjoni, il-preżentazzjoni ta’ dikjarazzjonijiet ta’ programmi protettivi, l-analiżi ta’ dgħufijiet tal-Artikolu X u oqsma problematiċi, u ħarsa ġenerali lejn l-attivitajiet ta’ assistenza u protezzjoni fir-reġjun. L-Istati Partijiet ser jagħmlu preżentazzjonijiet sabiex jikkondividu esperjenzi u lezzjonijiet mitgħallma.

         Proġett VIII: Programm tal-Afrika

         Objettiv:

      Tisħiħ tal-kapaċità tal-Istati Partijiet biex jissodisfaw l-obbligi tagħhom taħt il-Konvenzjoni u biex Stati mhux Parti jiġu mħeġġa jifhmu aħjar il-benefiċċji jekk jingħaqdu mal-Konvenzjoni u jkunu involuti aktar fl-attivitajiet tal-OPCW.

         Fini:

      —   Fini 1 - L-Istati Partijiet Afrikani jagħmlu progress lejn:

                  —

                  ir-rispett tar-rekwiżiti ta’ implimentazzjoni nazzjonali taħt l-Artikolu VII tal-Konvenzjoni;

                  —

                  il-konformità mad-dikjarazzjonijiet tagħhom u r-rekwiżiti tad-dikjarazzjonijiet ta’ spezzjoni taħt l-Artikolu VI tal-Konvenzjoni;

            —   Fini 2

                  —

                  L-Istati Partijiet Afrikani jagħmlu progress lejn l-inklużjoni tal-Konvenzjoni fil-kurrikulum taċ-Ċentru Internazzjonali Kofi Annan ta’ Taħriġ għaż-Żamma tal-Paċi (KAIPTC).

            —   Fini 3

                  —

                  Stati mhux Parti jiġu aktar involuti f’attivitajiet tal-OPCW u jżidu il-fehim tagħhom tal-Konvenzjoni u l-benefiċċji tagħha.

            —   Fini 4

                  —

                  L-Istati Partijiet Afrikani b’ekonomiji li qed jiżviluppaw jew ekonomiji fi transizzjoni jimpenjaw ruħhom f’inizjattivi ta’ koperazzjoni internazzjonali għall-użu paċifiku tal-kimika.

                  —

                  L-Istati Partijiet Afrikani b’ekonomiji li qed jiżviluppaw jew ekonomiji fi transizzjoni jsaħħu l-kapaċità tal-laboratorji tagħhom li huma ffinanzjati pubblikament biex jimplimentaw il-Konvenzjoni fil-qasam tal-użu paċifiku tal-kimika.

            —   Fini 5

                  —

                  L-Istati Partijiet Afrikani jsaħħu s-sensibilizzazzjoni tagħhom ta’ kemm hu importanti li jippreżentaw dikjarazzjonijiet fil-ħin u kompleti dwar programmi nazzjonali relatati ma’ finijiet protettivi;

                  —

                  L-Istati Partijiet Afrikani jikkontribwixxu għat-tħejjija tal-OPCW biex tirrispondi għal talba għal assistenza;

                  —

                  L-Istati Partijiet Afrikani fir-reġjuni jew is-subreġjuni jkunu mħeġġa jrawmu kuntatti għall-ħolqien ta’ netwerks reġjonali biex itejbu r-rispons koordinat tagħhom għal emerġenza ta’ armi kimiċi.

         Riżultati:

      —   Riżultat 1

                  —

                  L-awtoritajiet nazzjonali jkunu tejbu l-kapaċità tagħhom fl-abbozzar ta’ leġislazzjoni implimentattiva nazzjonali;

                  —

                  L-uffiċjali tad-dwana jkunu saħħew il-kapaċità tagħhom biex jidentifikaw sustanzi kimiċi rilevanti għall-Konvenzjoni u jippreżentaw trasferimenti preċiżi ta’ data dwar sustanzi kimiċi skedati lill-Awtoritajiet Nazzjonali;

                  —

                  L-awtoritajiet nazzjonali jkunu saħħew il-kapaċità tagħhom fit-tħejjija u l-preżentazzjoni ta’ dikjarazzjonijiet fil-ħin, b’mod partikolari, f’forma elettronika;

                  —

                  L-uffiċjali tal-awtoritajiet Nazzjonali jkunu mħarġin biex jeskortaw l-iskwadri ta’ spezzjoni tal-OPCW.

            —   Riżultat 2

                  —

                  Il-persunal tal-KAIPTC u l-parteċipanti tal-programmi taċ-Ċentru jkunu aktar familjari mal-Konvenzjoni.

            —   Riżultat 3

                  —

                  L-Istati mhux Parti jkunu involuti aktar fl-attivitajiet tal-OPCW u jkunu kisbu fehim aħjar tal-benefiċċji jekk jingħaqdu mal-Konvenzjoni u jkunu involuti aktar fl-attivitajiet tal-OPCW.

            —   Riżultat 4

                  —

                  Kapaċità akbar ta’ Stati Partijiet Afrikani b’ekonomiji li qed jiżviluppaw jew ekonomiji fi transizzjoni biex jimpenjaw ruħhom f’inizjattivi ta’ koperazzjoni internazzjonali għall-użu paċifiku tal-kimika.

                  —

                  Livell ogħla ta’ kompetenza teknika f’laboratorji ffinanzjati pubblikament fi Stati Partijiet Afrikani b’ekonomiji li qed jiżviluppaw jew ekonomiji fi transizzjoni biex jiġu analizzati sustanzi kimiċi relatati mal-implimentazzjoni nazzjonali tal-Konvenzjoni u fl-applikazzjoni paċifiku ta’ kimika li tuża metodi analitiċi moderni speċjalment GC u GC/MS.

                  —

                  Kapaċità akbar ta’ Stati Partijiet Afrikani b’ekonomiji li qed jiżviluppaw jew ekonomiji fi transizzjoni biex jimpenjaw ruħhom f’inizjattivi ta’ koperazzjoni internazzjonali għall-użu paċifiku ta’ sustanzi kimiċi.

                  —

                  Livelli mtejba ta’ kompetenza u fehim mill-persunal ta’ intrapriżi żgħar u ta’ daqs medju, rappreżentanti ta’ assoċjazzjonijiet industrijali u l-awtoritajiet nazzjonali/istituzzjonijiet governattivi ta’ Stati Partijiet Afrikani li l-ekonomiji tagħhom qed jiżviluppaw jew qegħdin fi transizzjoni rigward prattiċi tal-ġestjoni tas-sikurezza ta’ proċess f’intrapriżi kimiċi żgħar u ta’ daqs medju.

            —   Riżultat 5

                  —

                  L-Istati Partijiet Afrikani jkunu konxji ta’ kemm hu importanti li jippreżentaw dikjarazzjonijiet fil-ħin u kompleti dwar programmi nazzjonali relatati ma’ finijiet protettivi.

                  —

                  L-Istati Partijiet Afrikani jkunu f’pożizzjoni aħjar biex joffru assistenza lill-OPCW fir-rispons għal talba għal assistenza.

                  —

                  L-Istati Partijiet Afrikani jkollhom kuntatti żviluppati li jistgħu jirriżultaw f’koperazzjoni futura fil-livell reġjonali għal rispons għal emerġenza ta’ armi kimiċi.

         Attivitajiet:

      Żjarat bilaterli ta’ assistenza teknika: ser jingħata appoġġ lil Stati Partijiet Afrikani permezz ta’ żjarat ta’ assistenza teknika li ser jitfasslu fuq bażi ta’ każ b’każ u jitwettqu biex tingħata assistenza ffukata fuq ir-rispett tar-rekwiżiti tar-rikjesti magħmulin mill-Istati Partijiet Afrikani. In-natura ta’ dan l-appoġġ ser tinkludi sforzi ta’ sensitizzazzjoni u komunikazzjoni permezz ta’ workshops ta’ sensibilizzazzjoni nazzjonali, korsijiet ta’ taħriġ speċjalizzati, assistenza għall-abbozzar ta’ leġislazzjoni implimentattiva nazzjonali u miżuri relatati, u s-suġġetti relatati mal-industrija fl-Artikolu VI.
      Attività ta’ Komunikazzjoni - istituzzjoni akkademika u ta’ taħriġ - Ċentru Kofi Annan: il-persunal tal-OPCW ser iżur il-KAIPTC biex jagħmel preżentazzjonijiet dwar diversi aspetti tal-Konvenzjoni. Billi l-KAIPTC joffri firxa wiegħsa ta’ programmi ta’ taħriġ għall-uffiċjali tas-servizz kemm militari kif ukoll ċivili, li huma mistennijin jkollhom rwoli ta’ tfassil ta’ politika fil-gvern, din l-attività ta’ komunikazzjoni mis-Segretarjat Tekniku hija maħsuba biex tavvanza l-inklużjoni tal-Konvenzjoni fil-kurrikulu tal-KAIPT.
      Taħriġ ta’ uffiċjali tad-Dwana dwar l-aspetti tekniċi tar-reġim ta’ trasferimenti tal-Konvenzjoni: ġie pprovdut appoġġ għall-uffiċjali tad-dwana taħt it-tliet Azzjonijiet Konġunti preċedenti. Abbażi ta’ esperjenza miksuba, ser issir komunikazzjoni ma’ uffiċjali tad-dwana permezz ta’ korsijiet ta’ taħriġ bil-ħsieb li jittejbu l-ġbir u t-trasmissjoni ta’ data dwar l-importazzjonijiet u l-esportazzjonijiet ta’ sustanzi kimiċi skedati lill-awtoritajiet nazzjonali. Il-korsijiet ta’ taħriġ reġjonali u subreġjonali li jitwettqu ser joffru dimostrazzjonijiet u eżerċizzji prattiċi u b’involviment dirett.
      Komunikazzjoni ma’ Stati mhux Parti: ir-rappreżentanti ta’ Stati Afrikani mhux Parti li huma f’pożizzjoni li jinfluwenzaw perċezzjonijiet rigward l-adeżjoni/ir-ratifika u dawk involuti direttament fi kwistjonijiet ta’ rilevanza għall-Konvenzjoni, inkluż id-dwana, ser jiġu sponsorjati biex jattendu programmi differenti organizzati mill-Fergħa Internazzjonali ta’ Koperazzjoni. Dawn il-programmi ser jinkludu workshops reġjonali għall-awtoritajiet nazzjonali tal-Istati Partijiet u workshops reġjonali għall-awtoritajiet tad-Dwana. Fejn meħtieġ, il-membri tal-persunal tad-Diviżjoni tar-Relazzjonijiet Esterni tas-Segretarjat Tekniku ser jiġu sponsorjati wkoll biex jattendu dawn il-laqgħat sabiex iwettqu l-kuntatti u l-interazzjoni meħtieġa mal-parteċipanti sponsorjati mill-Istati mhux Parti.
      Kors għall-iżvilupp ta’ kompetenzi analitiċi: Matul dan il-kors ta’ ġimgħatejn, il-parteċipanti ta’ Stati Afrikani ser jirċievu taħriġ teoretiku u esperjenza b’involviment dirett fil-kromatografija tal-gass u l-kromatografija tal-gass-spettrometrija tal-massa, filwaqt li jiġu koperti l-hardware, il-validazzjoni u l-ottimizzazzjoni ta’ sistema, u t-troubleshooting. Ser tingħata attenzjoni partikolari wkoll għat-tħejjija ta’ kampjuni ambjentali u għall-analiżi GC u GC/MS ta’ tali kampjuni għas-sustanzi kimiċi relatati mal-Konvenzjoni. Il-parteċipanti ser jirċievu wkoll taħriġ intensiv b’involviment dirett fit-tħejjija ta’ matriċi kampjuni differenti li għandhom jiġu analizzati bil-GC b’ditekters selettivi skont l-element u b’GC/MS f’impatt ta’ elektrons u f’modi ta’ ijonizzazzjoni kimika u ser issirilhom introduzzjoni għal firxa ta’ proċeduri ta’ estrazzjoni, tindif u derivatizzazzjoni. Il-kors ser jiġi implimentat bl-appoġġ ta’ VERIFIN / TU Delft jew istituzzjoni magħrufa simili magħżula bi proċess trasparenti.
      Komunikazzjoni ta’ industriji - workshop dwar is-sikurezza ta’ proċess kimiku u s-CWC: Ser ikun hemm introduzzjoni dwar il-Konvenzjoni u l-programmi ta’ koperazzjoni internazzjonali implimentati segwenti għaliha. Matul dan il-workshop ser jiġu diskussi - fost oħrajn - l-aħjar prattiki tal-industrija u l-elementi tal-kunċett tal-ġestjoni tas-sikurezza ta’ proċess. Barra minn hekk f’dan il-workshop ser jiġu koperti: Ħarsa Ġenerali lejn l-Analiżi tal-Periklu ta’ Proċess (PHA) u l-Periklu u Operabbiltà (HAZOP), il-prinċipji ta’ fattur uman, il-ġestjoni ta’ bidla, il-parteċipazzjoni ta’ kultura/impjegat tas-sikurezza.
      Workshop Reġjonali - l-Artikolu X u kwistjonijiet ta’ kooperazzjoni reġjonali fil-qasam ta’ rispons ta’ assistenza u ta’ emerġenza: Il-workshop reġjonali huwa maħsub biex irawwem id-diskussjoni u l-analiżi ta’ diversi kwistjonijiet ta’ assistenza u dawk relatati mal-protezzjoni b’attenzjoni speċjali fuq oqsma bħad-drittijiet u l-obbligi tal-Istati Partijiet taħt l-Artikolu X tal-Konvenzjoni, il-preżentazzjoni ta’ dikjarazzjonijiet ta’ programmi protettivi, l-analiżi ta’ dgħufijiet tal-Artikolu X u oqsma problematiċi, u ħarsa ġenerali tal-attivitajiet ta’ assistenza u protezzjoni fir-reġjun. L-Istati Partijiet ser jagħmlu preżentazzjonijiet sabiex jikkondividu esperjenzi u lezzjonijiet mitgħallma.


title: Deċiżjoni (UE) 2015/1632 tal-Parlament Ewropew tad-29 ta' April 2015 dwar l-għeluq tal-kontijiet tat-tmien, tad-disa' u tal-għaxar Fond Ewropew għall-Iżvilupp għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/153

      DEĊIŻJONI (UE) 2015/1632 TAL-PARLAMENT EWROPEW
      tad-29 ta' April 2015
      dwar l-għeluq tal-kontijiet tat-tmien, tad-disa' u tal-għaxar Fond Ewropew għall-Iżvilupp għas-sena finanzjarja 2013
      IL-PARLAMENT EWROPEW,

                  —

                  wara li kkunsidra r-rapporti finanzjarji u l-kontijiet tad-dħul u l-infiq tat-tmien, tad-disa' u tal-għaxar Fond Ewropew għall-Iżvilupp għas-sena finanzjarja 2013 (COM(2014)487 — C8-0146/2014),

                  —

                  wara li kkunsidra r-rapport annwali tal-Kummissjoni tal-14 ta' April 2014 dwar il-ġestjoni finanzjarja tat-tmien, tad-disa' u tal-għaxar Fond Ewropew għall-Iżvilupp għas-sena finanzjarja 2013,

                  —

                  wara li kkunsidra l-informazzjoni finanzjarja dwar il-Fond Ewropew għall-Iżvilupp (COM(2014)350),

                  —

                  wara li kkunsidra r-rapport annwali tal-Qorti tal-Awdituri dwar l-attivitajiet iffinanzjati mt-tmien, mid-disa' u mill-għaxar Fond Ewropew għall-Iżvilupp għas-sena finanzjarja 2013, flimkien mat-tweġibiet tal-Kummissjoni (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet, kif ukoll dwar il-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjonijiet tal-Kunsill tal-17 ta' Frar 2015 rigward il-kwittanza lill-Kummissjoni dwar l-implimentazzjoni tal-operazzjonijiet tal-baġit tal-Fond Ewropew għall-Iżvilupp għas-sena finanzjarja 2013 (05135/2015– C8-0050/2015, 05136/2015– C8-0051/2015, 05138/2015– C8-0052/2015),

                  —

                  wara li kkunsidra r-rapport annwali tal-Kummissjoni dwar is-segwitu għall-kwittanza għas-sena finanzjarja 2012 (COM(2014)607) u d-dokumenti ta' ħidma tas-servizzi tal-Kummissjoni li jakkumpanjawh (SWD(2014)285 u SWD(2014)286),

                  —

                  wara li kkunsidra l-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku (AKP) minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 (3) u rivedut f'Ouagadougou (Burkina Faso) fit-22 ta' Ġunju 2010 (4),

                  —

                  wara li kkunsidra d-Deċiżjoni tal-Kunsill 2001/822/KE tas-27 ta' Novembru 2001 dwar l-assoċjazzjoni tal-pajjiżi u t-territorji extra-Ewropej mal-Komunità Ewropea (“Deċiżjoni dwar l-Assoċjazzjoni extra-Ewropea”) (5),

                  —

                  wara li kkunsidra l-Artikolu 33 tal-Ftehim Intern tal-20 ta' Diċembru 1995 bejn ir-rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar l-iffinanzjar u l-amministrazzjoni tal-għajnuna tal-Komunità taħt it-Tieni Protokoll Finanzjarju għar-raba' Konvenzjoni AKP-KE (6),

                  —

                  wara li kkunsidra l-Artikolu 32 tal-Ftehim Intern tat-18 ta' Settembru 2000 bejn ir-rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar l-iffinanzjar u l-amministrazzjoni tal-għajnuna tal-Komunità permezz tal-Protokoll Finanzjarju għall-Ftehim ta' Sħubija bejn l-Istati Afrikani, tal-Karibew u tal-Paċifiku u l-Komunità Ewropea u l-Istati Membri tagħha ffirmat f'Cotonou (Benin) fit-23 ta' Ġunju 2000 u l-allokazzjoni tal-għajnuna finanzjarja għall-Pajjiżi u Territorji extra-Ewropej li dwarhom il-Parti Erbgħa tat-Trattat KE hija applikabbli (7),

                  —

                  wara li kkunsidra l-Artikolu 11 tal-Ftehim Intern tas-17 ta' Lulju 2006 bejn ir-Rappreżentanti tal-Gvernijiet tal-Istati Membri, imlaqqa' fil-Kunsill, dwar il-finanzjament tal-għajnuna Komunitarja permezz tal-Kwadru Finanzjarju Pluriennali għall-perijodu 2008-2013 skont il-Ftehim ta' Sħubija AKP-KE u dwar l-allokazzjoni ta' assistenza finanzjarja għall-Pajjiżi u t-Territorji Barranin li għalihom tapplika l-Parti Erbgħa tat-Trattat tal-KE (8),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra l-Artikolu 74 tar-Regolament Finanzjarju tas-16 ta' Ġunju 1998 applikabbli għall-kooperazzjoni għall-finanzjament tal-iżvilupp skont ir-raba' Konvenzjoni AKP-KE (9),

                  —

                  wara li kkunsidra l-Artikolu 119 tar-Regolament Finanzjarju tas-27 ta' Marzu 2003 applikabbli għad-disa' Fond Ewropew għall-Iżvilupp (10),

                  —

                  wara li kkunsidra l-Artikolu 142 tar-Regolament tal-Kunsill (KE, Euratom) Nru 215/2008 tat-18 ta' Frar 2008 dwar ir-Regolament Finanzjarju applikabbli għall-10 Fond Ewropew għall-Iżvilupp (11),

                  —

                  wara li kkunsidra l-Artikolu 93, l-Artikolu 94(3) u l-Anness V tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Iżvilupp (A8-0102/2015),

         1.

            Jinnota li l-kontijiet annwali finali tat-tmien, tad-disa' u tal-għaxar Fond Ewropew għall-Iżvilupp huma kif jidhru fit-Tabella 2 tar-rapport annwali tal-Qorti tal-Awdituri;

         2.

            Japprova l-għeluq tal-kontijiet tat-tmien, tad-disa' u tal-għaxar Fond Ewropew għall-Iżvilupp għas-sena finanzjarja 2013;

         3.

            Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri u lill-Bank Ewropew tal-Investiment, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 398, 12.11.2014, p. 1.

         (2)  ĠU C 401, 13.11.2014, p. 264.

         (3)  ĠU L 317, 15.12.2000, p. 3.

         (4)  ĠU L 287, 4.11.2010, p. 3.

         (5)  ĠU L 314, 30.11.2001, p. 1, u ĠU L 324, 7.12.2001, p. 1.

         (6)  ĠU L 156, 29.5.1998, p. 108.

         (7)  ĠU L 317, 15.12.2000, p. 355.

         (8)  ĠU L 247, 9.9.2006, p. 32.

         (9)  ĠU L 191, 7.7.1998, p. 53.

         (10)  ĠU L 83, 1.4.2003, p. 1.

         (11)  ĠU L 78, 19.3.2008, p. 1.


title: Id-Decizjoni tal-Kunsill ta' l-10 ta Awissu 1998 li jemenda l-Pożizzjoni Komuni 96/184/CFSP definit mill-Kunsill fuq il-bazi ta' l-Artikolu J.2 tat-Trattat ta' l-Unjoni Ewropea li jikkonċerna esportazzjoni ta' armi lejn dik li qabel kienet il-Jugożlavja

text:
Avviż Legali Importanti

|

31998D0498

Official Journal L 225 , 12/08/1998 P. 0001 - 0001

		Id-Deċizjoni tal-kunsillta' l-10 ta Awissu 1998li jemenda l-Pożizzjoni Komuni 96/184/CFSP definit mill-Kunsill fuq il-bazi ta' l-Artikolu J.2 tat-Trattat ta' l-Unjoni Ewropea li jikkonċerna esportazzjoni ta' armi lejn dik li qabel kienet il-Jugoslavja(98/498/CFSP)IL-KUNSILL TA' L-UNJONI EWROPEA,Wara li kkunsidra it-Trattat ta' l-Unjoni Ewropea, u partikolarment l-Artikolu J.2 tiegħu,Wara li kkunsidra l-Pożizzjoni Komuni 96/184/CFSP tas-26 Frar 1996 definit mill-Kunsill fuq il-bażi ta' l-Artikolu J.2 tat-Trattat ta' l-Unjoni Ewropea li jikkonċerna esportazzjoni ta' armi lejn l-ex Jugoslavja [1],Billi il-Kunsill waslet ghal konkluzzjoni li zviluppi fl-Islovenja, partikolament il-politika tagħha f'dak li jirrigwarda esportazzjonijiet ta' armi, jiġġustifika t-tneħħija ta' miżuri restrittivi tal-Pożizzjoni Komuni 96/184/CFSP għal dak li jirrigwarda dak l-Istat,IDDEĊIEDA DAN LI ĠEJ:Artikolu 1Ir-referenzi għall-Islovenja f'punt 2(ii) tal-Pożizzjoni Komuni 96/184/CFSP huma hawnhekk imħassra.Artikolu 2Din Deċiżjoni għandha tidħol fis-seħħ dak inhar ta' l-adozzjoni tagħha.Din Deċiżjoni għandha tigi ppubblikata fil-Ġurnal Ufficjali.Magħmula fi Brussell, fl-10 ta' Awissu 1998.Għall-KunsillIl-PresidentW. Schüssel[1] ĠU L 58, tas-7.3.1996, p. 1.--------------------------------------------------


title: Deċiżjoni tal-Kumitat Politiku u ta' Sigurtà (PESK) 2015/607 tal- 15 ta' April 2015 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li tħassar id-Deċiżjoni (PESK) 2015/102 (ATALANTA/3/2015)

text:
               17.4.2015

               MT

               Il-Ġurnal Uffiċjali tal-Unjoni Ewropea

               L 100/79

         DEĊIŻJONI TAL-KUMITAT POLITIKU U TA' SIGURTÀ (PESK) 2015/607
   tal-15 ta' April 2015
   dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li tħassar id-Deċiżjoni (PESK) 2015/102 (ATALANTA/3/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta' Novembru 2008 dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (1), u b'mod partikolari l-Artikolu 6 tagħha,
   Billi:

               (1)

               Bis-saħħa tal-Artikolu 6(1) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta' Sigurtà (KPS) sabiex jieħu d-deċiżjonijiet rilevanti dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin ta' atti ta' piraterija u serq bl-użu tal-armi 'l barra mix-xtut tas-Somalja ('Kmandant tal-Forza tal-UE').

               (2)

               Fl-20 ta' Jannar 2015, il-KPS adotta d-Deċiżjoni (PESK) 2015/102 (2) li permezz tagħha l-Viċi Ammirall Jonas HAGGREN inħatar bħala Kmandant tal-Forza tal-UE.

               (3)

               Il-Kmandant tal-Operazzjoni tal-UE rrakkomanda l-ħatra tal-Kaptan Alfonso GOMEZ FERNANDEZ DE CORDOBA bħala l-Kmandant il-ġdid tal-Forza tal-UE biex ikun is-suċċessur tal-Viċi Ammirall Jonas HAGGREN.

               (4)

               Il-Kumitat Militari tal-UE jappoġġa dik ir-rakkomandazzjoni.

               (5)

               Id-Deċiżjoni (PESK) 2015/102 għandha għalhekk titħassar.

               (6)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u l-implimentazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża,

         ADOTTA DIN ID-DEĊIŻJONI:
   Artikolu 1
   Il-Kaptan Alfonso GOMEZ FERNANDEZ DE CORDOBA huwa b'dan maħtur Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) mis-6 ta' Mejju 2015.
   Artikolu 2
   Id-Deċiżjoni (PESK) 2015/102 hija b'dan imħassra.
   Artikolu 3
   Din id-Deċiżjoni għandha tidħol fis-seħħ fis-6 ta' Mejju 2015.

      Magħmul fi Brussell, il-15 ta' April 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 301, 12.11.2008, p. 33.

      (2)  Deċiżjoni tal-Kumitat Politiku u ta' Sigurtà (PESK) 2015/102 tal-20 ta' Jannar 2015 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea biex ikun hemm kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li tħassar id-Deċiżjoni Atalanta/4/2014 (ĠU L 16, 23.1.2015, p. 31).


title: 2009/705/KE: Deċiżjoni tal-Kummissjoni tal- 14 ta’ Settembru 2009 li tistabbilixxi Grupp Konsultattiv Ewropew għall-Konsumaturi

text:
               16.9.2009

               MT

               Il-Ġurnal Uffiċjali tal-Unjoni Ewropea

               L 244/21

         DEĊIŻJONI TAL-KUMMISSJONI
   tal-14 ta’ Settembru 2009
   li tistabbilixxi Grupp Konsultattiv Ewropew għall-Konsumaturi
   (2009/705/KE)
   Il-KUMMISSJONI TAL- KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Ġewwa l-qafas tal-protezzjoni tal-konsumatur kif stipulat fl-Artikolu 153 tat-Trattat huwa xieraq għall-Kummissjoni li tikkonsulta lill-konsumaturi dwar il-problemi li jikkonċernaw il-ħarsien tal-interessi tagħhom fil-livell Komunitarju.

               (2)

               Mill-1973 il-Kummissjoni kienet megħjuna minn grupp konsultattiv maħluq għal dan l-għan b'Deċiżjonijiet konsekuttivi, bl-aħħar waħda tkun id-Deċiżjoni tal-Kummissjoni 2003/709/KE tad-9 ta' Ottubru 2003 li tistabbilixxi Grupp Konsultattiv Ewropew għall-Konsumaturi (1).

               (3)

               Il-ħidma tal-Grupp fuq perjodu estensiv uriet il-ħtieġa li tittejjeb l-effiċjenza, ir-rappreżentanza u t-trasparenza tal-grupp. Għalhekk, id-dispożizzjonijiet relatati mal-ħolqien ta’ sottogruppi u mal-adozzjoni tal-opinjonijiet tal-Grupp għandhom jiġu ċċarati u għandhom jinkorporaw l-aħjar prattika żviluppata tul l-aħħar snin.

               (4)

               F’dan ir-rigward, ikun ukoll xieraq li tiġi riveduta l-proċedura għall-ħatra ta’ membri tal-Grupp li jirrappreżentaw l-organizzazzjonijiet nazzjonali tal-konsumaturi u li jiġu introdotti obbligi ta’ rappurtar addizzjonali dwar il-membri tal-Grupp biex ikunu jistgħu jiġu involuti dejjem aktar l-organizzazzjonijiet nazzjonali tal-konsumaturi fil-ħidma tal-Grupp.

               (5)

               Huwa importanti li jkun żgurat li l-Grupp u l-membri tiegħu jieħdu sehem b’mod attiv u li tinħoloq effettivament perspettiva tal-konsumaturi fid-dibattiti wiesa’ tal-partijiet interessati li jirrappreżentaw in-norma għall-konsultazzjoni fl-Ewropa llum.

               (6)

               Għar-raġunijiet ta’ protezzjoni tad-dejta, huwa meħtieġ li l-ipproċessar tad-dejta personali relatata mal-membri tal-Grupp ikun suġġett għal-leġiżlazzjoni Komunitarja dwar il-ħarsien tal-individwi fir-rigward tal-ipproċessar tad-dejta personali mill-istituzzjonijiet u l-entitajiet tal-Komunità.

         IDDEĊIDIET KIF ĠEJ:
   Artikolu 1
   Il-Grupp Konsultattiv Ewropew għall-Konsumaturi
   B’dan, qed jiġi stabbilit Grupp Konsultattiv Ewropew għall-Konsumaturi, minn hawn ’il quddiem imsejjaħ “il-Grupp”.
   Artikolu 2
   Ħidma
   (1)   Il-Grupp jista' jiġi kkonsultat mill-Kummissjoni dwar il-kwistjonijiet kollha li għandhom x'jaqsmu mal-interessi tal-konsumaturi fil-livell Komunitarju.
   (2)   Il-Grupp:

               (a)

               huwa magħmul minn grupp għal diskussjoniiet ġenerali dwar kwistjonijiet relatati mal-interessi tal-konsumaturi;

               (b)

               iħejji l-produzzjoni tal-konsumaturi f’fora oħra u jieħu sehem skont il-ħtieġa, fi gruppi waqt li jagħti pariri lill-Kummissjoni dwar kwistjonijiet rilevanti għall-politika tal-konsumaturi fl-UE;

               (c)

               jagħti pariri lill-Kummissjoni meta tfassal il-linji politiċi u l-attivitajiet li jkollhom effett fuq il-konsumaturi;

               (d)

               jista’ jagħti opinjoni dwar kwistjonijiet Komunitarji li jaffettwaw lill-konsumaturi;

               (e)

               jgħarraf lill-Kummissjoni bi żviluppi fil-politika tal-konsumaturi fl-Istati Membri;

               (f)

               jaġixxi bħala għajn ta’ tagħrif u pubbliċità fir-rigward tal-azzjoni Komunitarja għall-organizzazzjonijiet nazzjonali.

         Artikolu 3
   Sħubija
   (1)   Il-Grupp għandu jkun magħmul minn:

               (a)

               membru wieħed li jirrappreżenta l-organizzazzjonijiet nazzjonali tal-konsumaturi għal kull Stat Membru;

               (b)

               membru wieħed minn kull organizzazzjoni Ewropea tal-konsumaturi.

         (2)   L-organizzazzjonijet nazzjonali tal-konsumaturi msemmija fil-paragrafu 1(a) għandhom ikunu rappreżentattivi, konformi mar-regoli jew mal-prattika nazzjonali tal-konsumaturi u attivi f’livell nazzjonali.
   (3)   L-organizzazzjonijiet Ewropej tal-konsumaturi msemmija fil-paragrafu 1(b) għandhom jissodisfaw waħda miż-żewġ sensieli ta' kriterji li ġejjin:

               (a)

               iridu jkunu mhux governattivi, ma jagħmlux qligħ, indipendenti minn interessi industrijali, kummerċjali u ta' negozju jew minn kunflitti ta' interess oħrajn; u

                           (i)

                           jkunu jħaddnu bħala l-għanijiet u l-attivitajiet ewlenin tagħhom il-promozzjoni u l-ħarsien tas-saħħa, is-sigurtà u l-interess ekonomiku tal-konsumaturi fil-Komunità;

                           (ii)

                           jkunu ġew mandati biex jirrappreżentaw l-interessi ta' konsumaturi fil-livell Komunitarju minn organizzazzjonijiet nazzjonali tal-konsumaturi f'mill-inqas nofs l-Istati Membri li huma rappreżentattivi, bi qbil mar-regoli jew mal-prattika nazzjonali, tal-konsumaturi u jkunu attivi fil-livell reġjonali jew nazzjonali; u

                           (iii)

                           jkunu pprovdew lill-Kummissjoni b’kontijiet sodisfaċenti tas-sħubija tagħhom, regoli interni u sorsi ta' finanzjament.

                     jew

               (b)

               iridu jkunu mhux governattivi, ma jagħmlux qligħ, indipendenti minn interessi industrijali, kummerċjali u ta' negozju jew minn kunflitti ta' interessi oħrajn; u

                           (i)

                           jkunu jħaddnu bħala l-għanijiet u l-attivitajiet ewlenin tagħhom ir-rappreżentanza tal-interessi tal-konsumaturi fil-proċess ta’ standardizzazzjoni fil-livell Komunitarju u

                           (ii)

                           jkunu ngħataw il-mandat f'mill-inqas żewġ terzi tal-Istati Membri biex jirrappreżentaw l-interessi tal-konsumaturi fil-livell Komunitarju minn:

                                       —

                                       korpi li huma rappreżentattivi, skont ir-regoli jew il-prattika nazzjonali, tal-organizzazjonijiet nazzjonali tal-konsumaturi fl-Istati Membri, jew

                                       —

                                       fin-nuqqas ta' dawn il-korpi, minn organizzazzjonijiet nazzjonali tal-konsumaturi fl-Istati Membri li huma rappreżentattivi, skont ir-regoli jew il-prattika nazzjonali, tal-konsumaturi u jkunu attivi fil-livell nazzjonali.

         (4)   Lista indikattiva ta’ organizzazzjonijiet li attwalment jilħqu l-kriterji stipulati fil-paragrafu 3 tinsab imniżżla fl-Anness.
   Artikolu 4
   Ħatra
   (1)   Il-membri tal-Grupp li jirrappreżentaw l-organizzazzjonijiet nazzjonali tal-konsumaturi għandhom jinħatru skont il-paragrafi 2 u 3.
   (2)   Kull Stat Membru għandu jipproponi lista ta’ tliet kandidati, minn entitajiet nazzjonali li jirrappreżentaw l-organizzazzjonijiet tal-konsumaturi stabbiliti minn dak l-Istat Membru, fejn jeżistu, jew mill-awtoritajiet nazzjonali kompetenti. Il-kandidati għandhom ikunu parti mill-organizzazzjonijiet nazzjonali tal-konsumaturi l-iżjed rappreżentattivi skont ir-regoli u l-prattika nazzjonali.
   (3)   Il-Kummissjoni għandha taħtar membru wieħed u persuna alternattiva għal kull Stat Membru skont il-kriterji li ġejjin:

               (a)

               il-kandidati għandu jkollhom kompetenza wiesgħa u esperjenza vasta fl-affarijiet tal-konsumaturi tal-UE;

               (b)

               kandidati li qabel ma kinux membri ta’ dan il-Grupp għandhom jingħataw prijorità;

               (c)

               bilanċ bejn is-sessi.

         (4)   Il-membri tal-grupp li jirrappreżentaw l-organizzazzjonijiet Ewropej tal-konsumaturi flimkien ma’ persuna alterattiva għal kull membru għandhom jinħatru mill-Kummissjoni fuq proposta mill-organizzazzjonijiet Ewropej tal-konsumaturi.
   (5)   Il-persuni alternattivi għandhom awtomatikament jieħdu post il-membri assenti.
   (6)   Il-Kummissjoni għandha tippubblika l-lista tal-membri u tal-persuni alternattivi fuq is-sit tal-Internet tad-Direttorat Ġenerali tas-Saħħa u l-Konsumaturi u fis-serje C ta' Il-Ġurnal Uffiċjali tal-Unjoni Ewropea. L-ismijiet tal-membri u tal-persuni alternattivi għandhom jinġabru, jiġu pproċessati u ppubblikati skont ir-Regolament (KE) Nru 45/2001 tal-Parlament Ewropew u tal-Kunsill (2).
   Artikolu 5
   Mandat ta' kariga
   (1)   Il-mandat ta’ kariga tal-membri u tal-persuni alternattivi għandu jkun ta’ tliet snin u għandu jkun jista’ jiġġedded skont il-proċedura stipulata fl-Artikolu 4.
   (2)   Wara t-tmiem ta’ perjodu ta' tliet snin, il-membri u l-persuni alternattivi għandhom jibqgħu fil-kariga tagħhom sakemm jiġu mibdula jew sakemm il-ħatriet tagħhom jiġġeddu.
   (3)   Il-mandat ta’ kariga tal-membri u tal-persuni alternattivi għandu jiskadi qabel jintemm il-perjodu ta’ tliet snin:

               (a)

               fl-eventwalità tar-riżenja jew l-irtirar tagħhom jew f’każ ta’ mewt;

               (b)

               jekk l-entitajiet nazzjonali jew l-awtoritajiet li ressquhom bħala kandidati jitolbu s-sostituzzjoni tagħhom;

               (c)

               jekk il-Kummissjoni titlob is-sostituzzjoni tal-membri jew tal-persuni alternattivi li m’għadhomx jistgħu jikkontribwixxu b’mod effettiv jew li ma jaqdux l-obbligi stipulati fl-Artikolu 7(6).

         (4)   Il-membri u l-persuni alternattivi għandhom jiġu sostituti għall-bqija tal-perjodu ta' tliet snin skont il-proċedura stabbilita fl-Artikolu 4. Minkejja l-Artikolu 4(2), jekk membru wieħed biss jew persuna alternattiva waħda li tirrappreżenta l-organizzazzjonijiet nazzjonali tal-konsumaturi jeħtieġ li tiġi sostitwita, l-entitajiet nazzjonali jew l-awtoritajiet għandhom jipproponu żewġ kandidati ġodda li minnhom il-Kummissjoni għandha taħtar wieħed skont l-Artikolu 4(3).
   Artikolu 6
   Soċji u esperti
   (1)   Fuq il-proposta tal-Kummissjoni, il-Grupp jista' jistieden ir-rappreżentanti ta' organizzazzjonijiet oħra li jkollhom il-promozzjoni tal-interessi tal-konsumaturi bħala waħda mill-miri prinċipali tagħhom u li jaħdmu b'mod attiv f’ livell Ewropew għal dan l-għan, biex ikunu assoċjati fix-xogħol tiegħu.
   (2)   Il-Grupp jista' jistieden kwalunkwe persuna li jkollha kompetenza speċjali f’xi punt partikolari fuq l-aġenda biex tieħu sehem bħala espert fix-xogħol tal-grupp.
   Artikolu 7
   L-operat
   (1)   Il-Kummissjoni għandha:

               (a)

               tiddetermina l-forma u l-iskeda ta’ ħin li skontha l-Grupp għandu jiltaqa’;

               (b)

               tippresiedi l-laqgħat tal-Grupp;

               (c)

               tipprovdi servizzi segretarjali u torganizza l-ħidma tal-Grupp.

         (2)   Jistgħu jitwaqqfu sottogruppi biex jeżaminaw kwistjonijiet speċifiċi skont it-termini ta’ referenza stabbiliti mill-Grupp; Dawn il-gruppi għandhom jiġu xolti hekk kif jintemm il-mandat tagħhom.
   (3)   Il-Grupp jista’ joħroġ opinjonijiet fuq talba jew tal-Kummissjoni jew ta’ proposta minn membru bil-kunsens tal-Kummissjoni. Meta titlob opinjoni, il-Kummissjoni tista' tiffissa d-data ta’ skadenza sa meta trid tingħata l-opinjoni. Għal kull opinjoni, il-Grupp jista’ jaħtar relatur wieħed jew aktar minn fost il-membri tiegħu. Ir-relatur għandu jerfa’ r-responsabbiltà ġenerali għat-tħejjija tal-opinjoni.
   (4)   Il-grupp għandu jadotta r-regoli tiegħu ta' proċedura fuq il-bażi ta’ proposta magħmula mill-Kummissjoni.
   (5)   Il-Kummissjoni għandha tippubblika fuq is-sit tal-Internet tad-Direttorat Ġenerali għas-Saħħa u l-Konsumaturi, bil-lingwa oriġinali tad-dokument ikkonċernat, kwalukwe opinjoni, sinteżi, konklużjoni, jew konklużjoni parzjali jew dokument ta' ħidma tal-grupp.
   (6)   Il-membri tal-Grupp li jirrappreżentaw l-organizzazzjonijiet nazzjonali tal-konsumaturi għandhom jgħarrfu u jikkonsultaw lill-assoċjazzjonijiiet li jkunu jirrappreżentaw fil-Grupp. Kull membru għandu jistabbilixxi mekkaniżmi effettivi ta’ rappurtaġġ biex jgħarraf b'mod sistematiku lill-organizzazzjonijiet kollha tal-konsumaturi f’livell nazzjonali dwar il-ħidma tal-Grupp u għandu min-naħa tiegħu jwassal fehmiethom.
   (7)   Kull membru għandu jressaq rapport lill-Kummissjoni sal-1 ta' Marzu dwar il-ħidma mwettqa fis-sena kalendarja ta' qabel bħala segwitu tal-obbligu tiegħu skont il-paragrafu 6. Il-kontenut ta’ dan ir-rapport għandu jiġi mfisser f'aktar dettall fir-regoli tal-proċedura.
   Artikolu 8
   Kunfidenzjalità
   Bla ħsara għall-Artikolu 287 tat-Trattat, il-membri u l-persuni alternattivi tal-Grupp ma għandhom jiżvelaw l-ebda tagħrif miksub mix-xogħol tagħhom fil-Grupp jew fis-sottogruppi meta l-Kummissjoni tgħarrafhom li l-opinjoni mitluba jew il-kwistjoni mqajma huma ta' natura kunfidenzjali.
   Artikolu 9
   L-ispejjeż tal-laqgħat
   (1)   Il-Kummissjoni għandha tħallas lura l-ispejjeż tal-vjaġġi u, fejn ikun xieraq, l-ispejjeż tal-għajxien imġarrbin mill-membri marbuta mal-attivitajiet tal-grupp, skont ir-regoli tal-Kummissjoni dwar il-kumpens għall-ispejjeż tal-esperti esterni.
   (2)   Il-membri ma għandhomx jitħallsu għas-servizzi tagħhom.
   (3)   L-ispejjeż tal-laqgħat jitħallsu lura fil-limiti tal-baġit annwali allokat għall-grupp mis-servizzi kompetenti tal-Kummissjoni.
   Artikolu 10
   Revoka
   Id-Deċiżjoni 2003/709/KE hija b'dan irrevokata.

      Magħmul fi Brussell, l-14 ta’ Settembru 2009.

            Għall-Kummissjoni

         Meglena KUNEVA

            Membru tal-Kummissjoni

      (1)  ĠU L 258, 10.10.2003, p. 35.

      (2)  ĠU L 8, 12.1.2001, p. 1.

      ANNESS
      L-organizzazzjonijiet li attwalment jissodisfaw il-kriterji stipulati fl-Artikolu 3(3) huma:

                  —

                  il-BEUC — Bureau Européen des Unions des Consommateurs (L-Uffiċċju Ewropew tal-Organizzazzjonijiet tal-Konsumaturi),

                  —

                  l-ANEC — European Association for the Co-ordination of Consumer Representation in Standardisation (L-Assoċjazzjoni Ewropea għall-Koordinament tar-Rappreżentanza tal-Konsumaturi fl-Istandardizzar)


1. Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit taċ-Ċentru ta' Traduzzjoni għall-korpi ta' l-Unjoni Ewropea għas-sena finanzjarja 2005 (C6-0393/2006 - 2006/2160(DEC))